Pandurević: Ustavni sud BiH ušao u sferu politike\n”Ustavni sud BiH je davno izašao iz sfere prava i ušao u sferu politike, donoseći potpuno antiustavne odluke. Takva je i odluka da ukine odredbe Deklaracije Narodne skupštine o vraćanju prenesenih nadležnosti i zaključke u vezi Informacije o prenosu nadležnosti kojom je Ustavni sud izašao iz svojih nadležnosti, počevši se baviti aktima koji nemaju snagu zakona. U suštini, uveli su zabranu slobode mišljenja i kreiranja političkih ciljeva”, konstatovala je Aleksandra Pandurević, član GO SDS.\nOna navodi da je tačno da poslanici SDS nisu glasali za ove akte jer su znali da je riječ o manipulaciji većine koja nema za cilj i njihovu realizaciju nego upravo računa na neustavno ponašanje Ustavnog suda BiH, ali i ističe:\n”No, mi ćemo uvijek braniti pravo institucija Republike Srpske da artikulišu političke stavove i ciljeve. Kao legalisti kojima je Republika Srpska na prvom mjestu, uvijek smo poštovali i poštovaćemo ono što institucije usvoje.”\nOna tvrdi da je ovo drugi presedan u kojem Ustavni sud BiH odlučuje o aktima koji nisu opšti, tj. ustav entiteta ili zakon, te da se u identičnim slučajevima po apelacijama iz Srpske proglašavao nenadležnim.\n”Podsjetiću vas da je u slučaju apelacije Mladena Bosića koja se odnosila na metodologiju obrade podataka o popisu stanovništva, Ustavni sud BiH rekao da je nenadležan jer to nije zakon. I nenadležnim se proglašavao sve dok nije trebalo osporiti investiciju Srbije u izgradnju i korišćenje HE ”Buk Bijela”, ”Foča” i ”Paunci”. Iz političkih, a ne pravnih i ustavnih razloga, po diktatu sarajevskih partija, blokirana je velika investicija od koje je koristi mogla imati cijela BiH. Vjerujem da je svima jasno da bi ishod te apelacije bio sasvim drugačiji da je bilo riječi o investiciji neke zapadne države”, rezimuje Pandurevićeva.\nOna takođe negoduje što vlast u Republici Srpskoj nikada nije pokazala sposobnost da kapitalizuje preporuku iz Mišljenja Evropske komisije o zahtjevu BiH za članstvo u EU.\n”U tom Mišljenju EK, kao četvrti prioritet od njih 14, navedeno je da BiH mora riješiti pitanje reforme Ustavnog suda BiH i rješavanje pitanja stranih sudija kako bi se osiguralo provođenje odluka Ustavnog suda. Dakle, Evropska komisija priznaje da su problem strane sudije i da su odluke ovakvog Ustavnog suda diskutabilne, ali ova nesposobna vlast u Srpskoj to nije u stanju iskoristiti. Zato moramo prvo njih ispratiti da bi ispratili i strane sudije jer ih izgleda upravo oni čuvaju za svoje ping pong političke igrice”, zaključila je Pandurevićeva.\nNEWER POSTKamion sletio s puta, poginuo suvozač\nOLDER POSTBurna noć u Bratuncu


Besplatni izvodi iz matičnih knjiga za učenike završnih razreda – mojKontakt portal – Radio Televizija Kontakt\nBanjalučka gradska uprava poziva sve škole da do 15. marta dostave spiskove učenika završnih razreda, kako bi dobili besplatne izvode iz matičnih knjiga rođenih.\nU okviru ove akcije, koju banjalučka gradska uprava sprovodi od 2007. godine, nadležno Odjeljenje za opštu upravu dostaviće školama rodne listove za sve maturante čiji su podaci o rođenju evidentirani u Matičnoj službi Banjaluke.\n“Na spiskovima učenika završnih razreda, pored imena i prezimena učenika, potrebno je navesti tačan datum rođenja i očevo ime, te broj telefona i ime razrednog starješine koji će preuzeti gotove rodne listove”, saopšteno je iz banjalučke gradske uprave.\nPo dobijanju navedenih spiskova, Matična služba svakoj školi će besplatno dostaviti rodne listove učenika.\nU proteklih devet godina ukupno je izdato više od 30.000 izvoda iz matičnih knjiga.\nRezultat ovih akcija je prevazilaženje negativne prakse i problema gužvi u prostorijama gradske uprave, koji su se dešavali u periodu pred upis u srednje škole i na fakultete, kada je u toku jednog dana izdavano čak 1.500 izvoda.\nBrčko: U Savi pronađen leš žene


Odbor za ljudska prava Niš i Centar za razvoj civilnih resursa u sklopu aktivnosti Antifašističkog Kolektiva Niš, organizovali su tribinu povodom 21. marta Međunarodnog dana borbe protiv rasne diskriminacije. Maja Kamenov iz Centra za razvoj civilnih resursa, Marija Demić iz Centra za prava romkinja i Dragan Dorđević iz Odbora za ljudska prava Niš su predstavili stanje manjinskih […]\nStanovnici naselja Crvena Zvezda i nevladine organizacije Mreža odbora za ljudska prava u Srbiji CHRIS, Indigo Niš i Produkcija Romaworld organizovali su 26. decembra 2016. u Media i Reform Centru u Nišu konferenciju za medije. Na konferenciji je predstavljen Zahtev 60 organizacija civilnog društva da se naselju Crvena Zvezda u Nišu hitno uključi struja i […]\nProtest „Osvetlimo Zvezdu“ održaće se 26. decembra, sa početkom u 17.00 sati na trotoarima oko naselja Crvena Zvezda (Dušana Popovića i Višegradska). Namera nam je da baterijskim lampama osvetlimo naselje, pozovemo nadležne da hitno uključe struju i prekinu diskriminatorno postupanje prema stanovnicima naselja. I pored rešenja Poverenika za zaštitu ravnopravnosti da društvo za distribuciju električne […]\nOganizacije civilnog društva prate dešavanja u naselju Crvena Zvezda u Nišu i veoma su uznemirene činjenicom da građani i građanke iz ovog naselja nemaju struju od 22. avgusta 2016, odnosno više od četiri meseca. Oko 80 porodica živi u nehumanim uslovima, a deca nemaju osnovne uslove za život, rast, razvoj i školovanje. Stari i bolesni, […]\nMreža odbora za ljudska prava u Srbiji CHRIS organizovala je 17.decembra u maloj sali skupštine grada Valjeva okrugli sto pod nazivom „Javni forum – Diskriminacija Roma u Srbiji“. Cilj skupa je bio otvaranje dijaloga o problemima koji su posledica diskriminacije Romske nacionalne manjine u lokalnoj zajednici i o mogućnostima prevazilaženja ovih problema na temelju postojeće […]\nMreža odbora za ljudska prava u Srbiji CHRIS organizovala je 14.decembra u maloj sali Skupštine grada Novi Pazar okrugli sto pod nazivom „Javni forum – Diskriminacija Roma u Srbiji“. Cilj skupa je bio otvaranje dijaloga o problemima koji su posledica diskriminacije Romske nacionalne manjine u lokalnoj zajednici i o mogućnostima prevazilaženja ovih problema na temelju […]\nU maloj sali Skupštine grada Niša u ponedeljak, 7 decembra 2015. godine održan je okrugli sto u organizaciji Mreže Odbora za ljudska prava u Srbiji CHRIS na temu diskriminacije romske zajednice pod nazivom „Javni forum – Diskriminacija Roma u Srbiji“. Cilj skupa je bio otvaranje dijaloga o problemima koji su posledica diskriminacije Romske nacionalne manjine […]\nU sali Zaječarskog upravnog okruga u sredu, 18. novembra 2015. godine održan je okrugli sto u organizaciji Mreže Odbora za ljudska prava u Srbiji CHRIS sa temom „Javni forum – Diskriminacija Roma u Srbiji“. Cilj skupa je bio otvaranje dijaloga o problemima koji su posledica diskriminacije Romske nacionalne manjine u lokalnoj zajednici i o mogućnostima […]\nU maloj sali Opštine Negotin u utorak, 17. novembra 2015. godine održan je okrugli sto u organizaciji Mreže Odbora za ljudska prava u Srbiji CHRIS sa temom „Javni forum – Diskriminacija Roma u Srbiji“. Cilj skupa je bio otvaranje dijaloga o problemima koji su posledica diskriminacije Romske nacionalne manjine u lokalnoj zajednici i o mogućnostima […]\nMreža besplatne pravne pomoći CHRIS za Rome – aktivnosti u Zaječaru\nU okviru projekta “Mreža besplatne pravne pomoći CHRIS za Rome” aktivisti Mreže odbora za ljudska prava u Srbiji CHRIS posetili su 23. oktobra Zaječar. Na mobilnom AD punku na takozavnoj Romskoj pijaci kao i u Avramici, obližnjem rudarskom naselju mešovite nacionalne strukture sa većinskim romskim stanovništvom, promovisana je Mreža besplatne pravne pomoći CHRIS za Rome. […]


► Premijer Crne Gore: Neću tolerisati privilegije u situaciji sa korona virusom\nPredsednik Vlade Crne Gore Duško Marković poručio je danas da neće tolerisati privilegije, niti pristup i lični odnos koji ne priliči izazovu i situaciji u kojoj se država nalazi u borbi sa korona virusom.\nOn je reagovao na jučerašnje pismo Sindikata doktora medicine u kome se navodi da zdravstveni radnici nemaju dovoljno zaštitnih maski i medicinske opreme.\nTome je prethodila slika na društvenim mrežama na kojima se vide deca ministra zdravlja Kenana Hrapovića sa najsavremenijim maskama.\n"Složićemo se da je pandemija korona virusa zatekla mnoge države, pa i mnogo snažnije i spremnije zdravstvene sisteme od našeg. Nažalost neki i gube bitku sa ovom opakom epidemijom. Zbog toga su gotovo sve zemlje zabranile izvoz medicinske i zaštitne opreme. Ipak, mi smo uspeli da naručimo i platimo značajne količine zaštitne opreme, a očekujemo i donatorske isporuke već ove neđelje", naveo je Marković u reagovanju.\nOn je poručio Sindikatu doktora medicine da razume njihovu brigu za crnogorske lekare, da država čini sve kako bi obezbedila potrebnu opremu za zdravstveni sistem za slučaj veće epidemije i da je ponosan na sve posvećene profesionalce, a posebno na zdravstvene radnike koji čine sve kako bi sačuvali živote i zdravlje građana.\nDodao je i da je pismo Sindikata koje mu je upućeno bilo objavljeno u medijima dok ga je on čitao.\n"Priznaćete da se tada može tumačiti šta bi mogao biti stvarni cilj vašeg obraćanja", naveo je premijer Crne Gore.\nPrema poslednjim informacijama u Crnoj Gori je registrovano 29 obolelih od korona virusa i jedna osoba je preminula.


U prvih deset minuta dva puta se zatresla mreža Rudara, evidentna je bila razlika u klasi, ali Nikšićani se nijesu uzdigli nakon ovog meča, iako su svjesni da su za njima tri gostovanja bez primljenog gola.\nKošta Goranović, prvi pomoćnik Nikole Rakojevića, zadovoljan je, ali kaže da ekipa nakon obaveza na međunarodnoj sceni tek treba da se uključi u prvenstveni ritam.\n“Dobro je poznato koliko smo imali naporno ljeto, ali sad je vrijeme da se vratimo prvenstvenim obavezama. Naravno, najvažnije je da smo upisali sva tri boda u Pljevljima, ali je bitno i da smo iz ove utakmice izašli bez povreda. Rudar je u šampionat ušao sa poteškoćama, nijesu odradili pripreme po planu i to se odražava na njihove rezultate, ali to je ekipa koja ima iskusne pojedince i sigurno će iz meča u meč biti sve bolji. Bili smo maksimalno motivisani i obazrivi od početka, a to je donijelo i rezultat. Sada već razmišljamo o prvoj ovosezonskoj utakmici pred svojom publikom. S Podgoricom će nam, vjerovatno, biti teže nego sa Rudarom, ali ovo je sastav kome se vraća svježina nakon teških evropskih utakmica i ne bi trebalo da posustanemo”, kaže asistent u stručnom štabu Sutjeske, Kosta Goranović.\nBožović je ponovo bio strijelac, upisao se i Vlaisavljević, koji je igrao od početka, a to znači da Sutjeska uz Markovića, lani najefikasnijeg igrača, i novajlije Kojaševića, ove sezone ima mnogo više igrača koji napad mogu privesti kraju, kako očekuje Nikola Rakojević.


Prvi sastanak CIRCLab-a Zrenjanin sa lokalnim stejkholderima – Fakultet za primenjenu ekologiju "Futura"\nPrvi sastanak CIRCLab-a Zrenjanin sa lokalnim stejkholderima\nPrvi sastanak CIRCLab-a Zrenjanin sa lokalnim stejkholderima je održan 17.05.2021. u prostorijama Regionalnog Centra za Društveno-Ekonomski Razvoj Banat u Zrenjaninu.\nNa realizaciji projekta CIRCLE (Inovacije i testiranje održivih rešenja cirkularne ekonomije u jadranskom području), u Srbiji učestvuju RCR Banat i Fakultet za Primenjenu Ekologiju-Futura. Cilj sastanka je bio da se sa predstavnicima lokalnih preduzeća definišu moguća unapređenja u sistemu upravljanja električnim i elektronskim otpadom u skladu sa principima cirkularne ekonomije. U toku sastanka projektni tim je predstavio CIRCLE projekat, aktivnosti koje provode projektni partneri RCR Banat i Futura, CIRCLab Zrenjanin, kao i primere najboljih praksi u EU.\nUčesnici sastanka su diskutovali o trenutnim praksama upravljanja električnim i elektronskim otpadom na ciljnom području, kao i o mogućnostima za unapređenje. Kroz CIRCLab Zrenjanin se nastoji poboljšati poslovni model upravljanja električnim i elektronski otpadom na području Zrenjanina zasnovan na principima cirkularne ekonomije.\nU okviru narednih projektnih aktivnosti Futura će provesti istraživanje tržišta o tokovima otpada u industriji elektronske i električne opreme kako bi se identifikovale mogućnosti upotrebe ovog otpada, te napraviti bazu podataka preduzeća sa informacijama o ponudi i potražnji sekundarnih sirovina iz električnog i elektronskog otpada.\nRCR BANAT će u okviru narednih aktivnosti nabaviti opremu uz pomoć koje će se vršiti organizacija, sakupljanje, odvajanje i pred-tretman električnog i elektronskog otpada.\nProjekat je podržan od strane Interreg ADRION Programa finansiranog u okviru Evropskog regionalnog razvojnog fonda i IPA II sredstava.


Ministar finansija Srbije Dušan Vujović izjavio je da će u 2018. godini za kapitalne troškove iz državnog budžeta biti izdvojeno više novca, 128,3 milijarde dinara, što je 2,7 odsto očekivanog bruto domaćeg proizvoda.\nProcene su da će BDP u 2018. godini biti veći 3,5 odsto nego u ovoj godini i iznosiće 4.455 milijardi dinara, a da će inflacija biti 2,7 odsto.\nDodao je da će se država u 2018. godini na međunarodnom finansijskom tržištu zaduživati po povoljnijim uslovima, po godišnjoj kamatnoj stopi ispod dva odsto, što će imati indirektne pozitivne efekte i na zaduživanje privatnog sektora.\nNa kraju 2017. godine, prema rečima Vujovića, republički budžet će biti u suficitu od 0,7 odsto BDP-a iako je bio planiran deficit.\nRadnici Fijata se sutra vraćaju na posao


Bez većih nedoumica u polufinalu muškog plej-ova\nZa titulu Vojvodina i Partizan\nSlobodan Boškan daje prave instrukcije svojim igračima\nŠampion Srbije za seznu 2020./2021. u muškoj konkurenciji, dobiće se posle najmanje tri, a najviše pet utakmica koje će odigrati dva najbolja tima u plej – ofu, Vojvodina i Partizan. Novosađani su i u ligaškom delu šampionata bili bez premca i završili ga na poziciji broj jedan, dok su se crno – beli borili u donjem delu tabele, pa stoga, bar „pa papiru“ veće šanse se daju ekipi „lala“. Tim Slobodana Boškana je u tri meča bio uspešniji od Radničkog, dok su Bojan Janić i njegovi saigrači u dva izlaska na teren bili bolji od Mladog radnika.\nPomalo neverovatno zvuči podatak da su svi mečevi polufinala između Novosađana i Kragujevčana odigrana u po tri seta. Prvi duel su domaći dobili zahvaljujući preciznom napadu, proseku od četiri bloka po setu i dovoljno dobrom prijemu servisa (detaljnije). Bili su koncentrisani sve vreme, jer je rival bio uvek „tu negde“, ali nedovoljno da iznenadi. Sve to, skoro isto bilo je u revanšu. Malo ko se nadao da aktuelni prvak može da izgubi bez osvojenog seta, ali se to desilo, iako su drugi i treći, kako su izgubili, mogli i da dobiju i meč učine neizvesnijim. No, bilo kako bilo, sedmorica igrača koje Dragan Kobiljski nije menjeo ni jednog momenta, a i nije imao razloga, obezbedili su majstoricu, jer su na domaćem terenu imali bolji prijem servisa, uspešniji su bili u atacima ka polju rivala i imali daleko manje servis, ali i grešaka uopšte. Novosadski crveno – beli su imali samo više blokova, što im je davalo samo nadu da u odlučujućem meču pokušaju da uđu u još jedno finale (detaljnije). Kao i njegov kolega sa suprotne strane, tako je i Slobodan Boškan tokom sva tri meča vršio malo izmena (izuzimajući one kada igrači ulaze samo na servis, blok ili umesto tajm – auta). I isti oni koji nisu u dvorani „Jezero“ osvojili set, par dana potom nisu dozvolili lopti da padne u njihovo polje, rešetali su protivničko izuzetno precizno, blokirali su kad god je bilo potrebno i lakše nego što su i sami očekivali stigli do finala u kome će braniti titulu. U dobru igru Vojvodine, „uklopila“ se i jako loša koju su pružili igrači Radničkog, koji su samo „pomogli“ da meč traje što kraće (detaljnije). Posle dva ubedljivo izgubljena seta, njihov trener kao da je želeo da ih isprovocira da odigraju bolje, ne želeći da ih menja, ali izgleda da su Kragujevčani mnogo pre poslednjeg sudijskog zvižduka rešili da okončaju ovu sezonu u Novom Sadu. Kada se pogleda statistika, ona „kaže“ da su domaći mogli još bolje, da imaju rezervi, a gostiju nigde nije bilo, kao da je većina u dvoranu ušla posle meča.\nDuel dva pomenuta tima, pratili su iz prikrajka odbojkaši Partizana, koji su posle Niša, eliminisali još jednog (posle ligaškog dela takmičenja) bolje plasiranog rivala. Mladi radnik je posle eliminacije Ribnice, preuzeo njihovu poziciju i pred duel sa crno – belima, u perspektivi imao, ako zatreba, meč više kod kuće. Nije im bio potreban, jer su brzo položili oružje protiv Beograđana već posle dva i tu je prestala bajka Požarevljana. Doduše, pobede tima igrača – trenera Bojana Janića nisu bile ni blizu lake. Duel u Požarevcu u kome su momci trenera Ivice Jevtića pružili žestok otpor, u kome su mnogi statistički elementi bili približno isti, a odlučio je jedan „detalj“ – mnogo veći broj grešaka, prevashodno u napadu, domaćeg tima (detaljnije). Malo je nedostajalo da već taj meč uđe u peti, odlučujući set, ali ono što nije bilo u Požarevcu, desilo se u Beogradu. Posle trećeg seta, bli su bliži majstorici nego eliminaciji. Ali pitali su se, i to mnogo, odbojkaši Partizana- a oni su postavili neprelazan zid između dva dela terena. Blok im je doneo 20 čak poena, a to je bio elemenat koji ih je spasao poraza. Gosti su imali četiri prilike da osvoje taj – brek, ali su ih prokockali. Crno – beli su osam propustili, ali ne i devetu, pa su se radovali velikom, možda čak i za njih, neočekivanom uspehu (detaljnije).\nFinalna serija počinje 3. aprila u Novom Sadu, dva dana potom je drugi susret u Beogradu, da bi 8. aprila rivali opet trebalo da se nađu u dvorani SPENS. Ukoliko bude potrebno da se igra više od tri meča, njihovi termini biće određeni naknadno.


Franeta na Investicionom forumu – Mreža za globalne komunikacije\nSlobodan Franeta, predsjednik NVU Mreža za globalne komunikacije, bio je jedan od govornika na petom Investicionom forumu za Istočnu Evropu u Trstu koji organizuje Italijanska federacija za bankarstvo, osiguranje i finansije uz podršku Škole za menadžment u Trstu.\nTršćanski forum je tradicionalno mjesto sastanka i rasprava između kreatora politika, profesionalaca regulatora, akademske zajednice i učesnika sektora finansijskih usluga iz zemalja Jugoistočne Evrope od 2016. godine.\nOve godine postpandemijski finansijski scenariji u zemljama Istočne Evrope biće u središtu pozornosti, s evropskim fondovima za oporavak i ulogom banaka i osiguravajućih društava u upravljanju njima i u podršci fazi oporavka. U prvom dijelu foruma, pažnja foruma je bila usmjerena i na nove generacije – posebno u pogledu razumijevanja uloge mladih u razvoju novih perspektiva i izgradnji novih mogućnosti u postpandemijskoj obnovi regiona.\nModeratori panela koji je bio posvećen novim generacijama lidera na prostoru Jugoistočne Evrope vodili su Erica Pepe iz Međunarodnog Instituta za strateške studije (IISS) i Tobias Fromme iz Evropske banke za obnovu i razvoj (EBRD).\nPored Slobodana Franete, na panelu su govorili i Mihajlo Gajić iz Libeka, Ognjen Marković iz Savjeta za regionalnu saradnju, Radisav Purić iz Džordžson kompanije, i Edib Smolo profesor na Međunarodnom Univerzitetu u Sarajevu.


Ukrajina: EIB podržava modernizaciju poljoprivrede sa 120 miliona dolara | Support4Partnership\nUkrajina: EIB podržava modernizaciju poljoprivrede sa 120 miliona dolara\nEvropska investiciona banka (EIB) pozajmit će 120 miliona dolara Epicentr grupi za podršku modernizaciji ukrajinske poljoprivrede i snabdijevanja hranom. Radi se o podršci jednom od ključnih sektora ukrajinske ekonomije. Epicentr grupa, jedna od najvećih kompanija u Ukrajini u maloprodaji i poljoprivredi, finansirat će izgradnju novih silosa i elevatora za žito, modernu poljoprivrednu opremu i vagone za prevoz žitarica. Podržavajući modernizaciju poljoprivredne industrije u Ukrajini, Evropska investiciona banka ima za cilj povećati sigurnost hrane i efikasnost snabdijevanja hranom, kao i povećati održivost poljoprivrednih praksi u Ukrajini putem efikasnog upravljanja resursima, povećane produktivnosti i smanjenja količina poljoprivrednog otpada. To je ključni preduslov za moderan i globalno konkurentan poljoprivredni sektor, koji će zauzvrat dati značajan doprinos smanjenju emisija stakleničkih plinova i globalnog zagrijavanja.\nUkrajina će imati koristi od oko 1.100 stalnih radnih mjesta širom zemlje i 300 radnih mjesta za koja se očekuje da će biti otvorena tokom faze izgradnje. Radna mjesta će podstaknuti ekonomsku aktivnost i dodatno poboljšati kvalitet života u Ukrajini.\nTim Europe nastavlja podržavati ekonomski razvoj Ukrajine i njenih ključnih privrednih sektora.\nPoljoprivreda je strateški ekonomski sektor i najveća izvozna industrija u Ukrajini, zemlji sa 41,5 miliona hektara poljoprivrednog zemljišta, što je površina znatno veća od Njemačke. Obradivo zemljište pokriva 70 posto teritorije Ukrajine i predstavlja oko 25 posto svjetskih rezervi obradivih površina pod crnicom. U 2020. godini ukrajinski poljoprivredni sektor je proizveo oko 9,3 posto nacionalnog BDP-a.\nKao banka Evropske unije, EIB ima dugu historiju podrške modernizaciji poljoprivrede u Ukrajini. Portfelio projekata koje podržava EIB uključuje nadogradnju infrastrukture od 74 miliona eura sa poljoprivrednom kompanijom Nibulon, potpisanu 2016. godine, i projekat modernizacije i inovacije od 43 miliona eura sa Astartom-Kijev, potpisan 2017. godine. EIB je podržala izgradnju nove Fabrike za proizvodnju i preradu paradajza Agrofusion grupe sa ugovorom vrednim 23 miliona eura, potpisanim 2017. godine, kao i proširenje proizvodnje ulja od sjemenki, agroinfrastrukture i proizvodnje obnovljive energije sa ugovorom od 250 miliona eura sa Kernel grupom, potpisanim 2018. godine.\nOd 2007. godine EIB je u Ukrajinu uložila više od sedam milijardi eura. Banka se fokusira na socijalnu i ekonomsku infrastrukturu, transport i povezanost, razvoj lokalnog privatnog sektora, energetsku efikasnost, klimatske akcije i inovacije. Ukrajina je bila glavni primalac podrške EIB-a u istočnom susjedstvu, čineći više od 60 posto kreditnih aktivnosti EIB-a u regionu.\nEIB je dugoročna kreditna institucija Evropske unije u vlasništvu njenih država članica. Njime se omogućava dugoročno finansiranje za zdrava ulaganja kako bi se doprinijelo ciljevima politike EU. Danas je EIB jedan od najvećih investitora u Ukrajini sa potpisanim projektima od više od 7 milijardi evra.


Vodovod Subotica - GODIŠNJA PRESS KONFERENCIJA SUBOTIČKOG „VODOVODA“\nGODIŠNJA PRESS KONFERENCIJA SUBOTIČKOG „VODOVODA“\nMI PROJEKTUJEMO ZADOVOLJSTVO ZAPOSLENIH NA ZADOVOLJSTVO NAŠIH POTROŠAČA !\nSnežana Pejčić, dipl.inž.građ., direktor JKP „Vodovod i kanalizacija“ Subotica, uz prisustvo celokupnog menadžmenta, putem PRESS konferencije obratila se javnosti i korisnicima usluga sa činjenicama i rezultatima rada preduzeća za 2011. godinu i planovima za 2012. godinu.\nNa kraju godine, ocenila je funkcionisanje osnovne delatnosti – vodosnabdevanja, odvođenja i prečišćavanja otpadnih voda – visokokvalitetnom ocenom, potkrepljenom činjenicama o prekidima usluga, interventnosti, žalbama i reklamacija korisnika usluga i stepenom naplate i likvidnošću preduzeća.\nNakon navođenja ključnih strateških pravaca razvoja osnovne delatnosti do 2026. godine, Snežana Pejčić je dala podatke o realizovanim kapitalnim i sekundarnim investicijama za 2011. godinu, projektima održivog razvoja, kao i najznačajnijim planskim aktivnostima za 2012. godinu.\nNa kraju svog izlaganja, zahvalila se na uspešnoj saradnji, idejama, inicijativama i doprinosu svim zaposlenima, struci i menadžmentu unutar preduzeća, Gradu i institucijama AP Vojvodina na realizaciji planova i investicija u 2011. godini. Posebno se zahvalila potrošačima koji na osnovu stepena zadovoljstva potvrđuju visoki kvalitet usluga koje im pružamo, kao i predstavnicima medija koji svojom korektnom saradnjom predstavljaju „sponu“ između preduzeća, javnosti i naših potrošača.\nKompletno izlaganje možete pročitati u Biltenu „Aqua“ br. 66:\nPodatke, date na ovoj PRESS konferenciji, takođe možete videti u pratećoj power point prezentaciji:


Ćosić: Krivične prijave protiv svih aktera kampanje laži - Dijalog.net\nNaslovna Politika Ćosić: Krivične prijave protiv svih aktera kampanje laži\nĆosić: Krivične prijave protiv svih aktera kampanje laži\nBeograd, 14. novembar 2019. – Direktor televizije N1 Jugoslav Ćosić je, povodom “organizovane i planirane kampanje” koju protiv njega vode “pojedini režimski mediji”, odbacio optužbe da je “plaćeni kosovski lobista” i najavio krivične prijave protiv svih aktera te kampanje.\nOn je u saopštenju ukazao da su deo kampanje i pojedini poslanici “koji zloupotrebljavaju Skupštinu za obračun sa nezavisnim novinarima i medijima“.\nAgencija Keyconnection Media d.o.o. čiji sam suvlasnik, osnovana je 2005.godine, navodi Ćosić i objašnjava da je registrovana kao agencija koja se bavi televizijskom industrijom.\nPored ostalih produkcijskih, konsultantskih, edukativnih i marketinških aktivnosti, punih 19 godina sarađuje i sa civilnim sektorom konkurišući za različite grantove, kao i brojne druge agencije i produkcijske grupe, obrazlaže Ćosić.\nKako napominje, nikada nije imala ni jedan finansijski prekršaj, svi podaci o poslovanju, kao i akcionarima, javno su dostupni na APR.\nKada sam 2015. zaposlen u kompaniji Adria News d.o.o. dao sam ostavku na mesto direktora Keyconnection Media, kao i otkaz. Od tada, pa do danas sam isključivo akcionar i nemam nikakve operativne ili upravljačke aktivnosti u Keyconnection Media, ističe Ćosić.\nPrema njegovom objašnjenju, “iz skena dokumenta koji je pribavljen krivičnim delom i koji je objavio Bogoljub Pješčić vidi se da je Keyconnection Media sarađivao sa IREX-om i američkom ambasadom“.\nČosić precizira da je “IREX-ov grant od 47.432, 50 USD, od pre 10 godina, bio namenjen višemesečnom projektu organizacije, snimanja, produkcije kao i emitovanja na mreži lokanih televizija Srbije, serijala javnih debata u Domu omladine na kojima su studenti razgovarali sa ministrima u vladi Srbije“.\nPrema njegovim navodima, “25.974.357,00 dinara je ukupan iznos granta američke ambasade iz fonda za pomoć medijima, za period od 5 godina (2009-2013)“.\nU tom periodu, naglašava Ćosić, Keyconnection Media je obučila oko 150 studenata novinarstva i medija.\nPored predavanja medija i obuka, on ističe da je rezultat tog projekta 60 televizijskih polučasovnih emisija prikazivanih u formi serijala na TV Studio B i mnogobrojnim lokalnim TV stanicama iz Mreže ANEM.\n“Prihod od 249.862 evra Keyconnection Media je ostvarila u periodu od dve godine, na osnovu konsultantskog ugovora sa albanskom kompanijom Gener2, koja se bavi građevinskom industrijom, telekomunikacijama i retailom“, dodaje Ćosić u saopštenju.\nKonsultantski ugovor, kako je obrazložio, bio je specifično vezan isključivo za osnivanje nove televizije iz Tirane A2 koja je ekskluzivni partner CNN-a i čiji je investitor Gener2.\nĆosić napominje da je svaka uplata išla legalnim tokom, preko Narodne banke Srbije, na ceo iznos plaćen je zakonski porez na dobit.\nPrema Ćosićevoj oceni, “kampanja laži” koju protiv njega vode “doušnik” Bogoljub Pješčić, Informer, Srpski Telegraf, Alo i poslanik Marijan Rističević, ima samo jedan cilj – da ga diskredituje i zaplaši.\nĆosić podseća da je Pješčić sken dokumenta o prihodima Keyconnection Media, koji je pribavljen krivičnim delom, objavio neposredno nakon najave gostovanja uzbunjivača iz Krušika na N1.\n“U istom trenutku čak tri puta me je pozvao na mobilni telefon. Poruka koja mi je kampanjom poslata je da je oružje opasna tema i njen cilj je da me zastraši u ugrozi“, ukazao je Ćosić.\nNikada nisam imao kontakt sa bilo kojim ili bilo čijim lobistom, pa ni sa kosovskim ili albanskim, poručio je on i upozorio da je ova zastrašujuća kampanja pokušaj njegove javne egzekucije kao nezavisnog novinara.\nU zemlji u kojoj su novinari ubijani i povređivani svaka ovakva kampanja mora biti shvaćena ozbiljno i Čosić je primio veoma ozbiljno.\n“Moji advokati podneće krivične prijave protiv svih aktera ove kampanje laži kao i protiv lica koja su kriminalnim delom došla u posed podataka Narodne Banke Srbije“, zaključio je Ćosić.\nOznakeJugoslav ĆosićmedijiTelevizija N1\nPrethodno Ilić: Suštinski problem medija nije finansijske prirode, već su to profesionalizam i kvalitet\nSledeće Otvorena vrata pravosuđa: Vodič o povredi prava građana na suđenje u razumnom roku\nTop Tags konkurs Evropska unija evropske integracije Srbija i Evropska unija Vlada Republike Srbije vladavina prava OCD ljudska prava lokalna samouprava mladi Civilno društvo Evropska komisija istraživanje mediji Društvo


Institut za javno zdravlje negira da je trovanje u Dečanima povezano sa vodom\nInstitut za javno zdravlje u Prištini saopštio je da trovanje ljudi u Dečanima nije povezano sa vodom, ali da je urađeno bakteriloško testiranje vode, te da će rezultati biti gotovi u roku od 48 sati\nOd subote su u Medicinski centar u Dečanima primljene 823 osobe sa simptomima trovanja, od kojih je oko 400 imalo slične simptome, a kako se navodi sumnjalo se na trovanje vodom.\n"U protekla 24 sata su uzeta dva uzorka u kojima su se pojavile dve sumnjive bakterije, ali porodice koje su koristile tu vodu nisu imale nikakve probleme. Sve opcije su otvorene, to bi mogla da bude viroza. Do sada nismo pronašli zagađenje vode", saopšteno je iz Instituta.\nOsmani apeluje na pravosuđe da reši slučaj trovanja\nPredsednica Kosova Vjosa Osmani saopštila je da je o slučaju masovnog trovanja vodom razgovarala sa ministrom zdravlja Arbenom Vitijom i gradonačelnikom Dečana Baškimom Ramosajem.\n„Očekujem od svih institucija dalju i punu posvećenost u pružanju adekvatnog zdravstvenog tretmana otrovanim građanima, kao i otkrivanje uzroka trovanja građana. Istraga pravosuđa je neophodna i mora joj se hitno pristupiti“, navela je Osmani u objavi na Fejsbuku.


Sarajevo Business Forum: Prestižna nagrada za Žitopeku - Muški Portal\nMuški Portal » Business » Sarajevo Business Forum: Prestižna nagrada za Žitopeku\nSarajevo Business Forum: Prestižna nagrada za Žitopeku\nMaloprodajni pekarski lanac Žitopeka Banja Luka dobitnik je prestižnog priznanja „Nova firma godine“, dodijeljenog danas u Sarajevu, u okviru Sarajevo Business Foruma.\nPodsjetimo, u novembru 2015. godine otvaranjem savremene industrijske pekare, uz već ranije pokrenutu mlinsku proizvodnju Žitoprodukta, zaokružen je kompletan proizvodni proces brašna i pekarskih proizvoda, čime su stečeni uslovi za širenje maloprodajnog lanca pekara Žitopeka na 12 objekata, uz dodatna 4 koja će biti otvorena u narednim sedmicama sa 60 novozaposlenih.\nDvogodišnji razvojni plan predviđa ukupno 40 maloprodajnih objekata s više od 500 novih radnih mjesta.\nU samo mjesec dana, ovo je treća međunarodna nagrada za kvalitet Žitopekinih proizvoda. Na ovogodišnjem novosadskom sajmu poljoprivrede, Žitopeka je dobila Zlatnu nagradu za proizvod „Hljeb od koprive“, dok je Srebrna nagrada dodijeljena za proizvod „Polubijeli Žitoprodukt hljeb“. Kvalitet Žitopekinih pekarskih proizvoda je neupitan, s obzirom da se u izradi koriste najkvalitetnije mlinske sirovine Žitoprodukta, koji je na istom sajmu nagrađen sa tri prestižne zlatne medalje, i to Veliko zlato u tri kategorije proizvoda brašna.\nMuški portal Svjetska cliff diving elita na korak do Starog mosta\nRelated ItemsBanja LukaBusinessfeaturedSarajevoSarajevo Business Forumzlato\nRedovno izmirivanje obaveza prema BiH: Lactalis BH “Šampion poduzetništva”\nSarajevo Business Forum 2016 – Perspektive Kina + 16 CEEC


Klintonova - Sputnjik Srbija\n18:02 04 Mart 2021\nVikiliks: Klintonova u očima svog štaba „odsečena od realnosti“\nPredizborni štab kandidatkinje demokrata za predsednicu SAD Hilari Klinton pravio je spisak njenih slabih tačaka, svedoče elektronska pisma koja je objavio sajt Vikiliks.\nMejlovi Klitonove otkriveni u istrazi o pedofilskom skandalu\nMejlovi demokratske kandidatkinje za predsednicu SAD Hilari Klinton, zbog kojih je FBI najavio mogućnost ponovne istrage protiv nje, otkriveni su tokom federalne istrage zbog SMS poruka seksualnog karaktera koje je bivši kongresmen Entoni Vajner slao 15-godišnjoj devojci, saznaju američki mediji.\nŽestoka debata: Klintonova i Tramp bez pozdrava\nHilari Klinton i Donald Tramp okončali su sinoć seriju debata uoči predsedničkih izbora u SAD žestokom razmenom optužbi, a izostanak rukovanja dva glavna rivala i odbijanje republikanskog kandidata da odgovori na pitanje da li će prihvatiti rezultate izbora obeležili su njihov poslednji tv okršaj.\nU svom ratnom govoru na konvenciji u Sinsinatiju u sredu kandidatkinja Demokratske stranke za predsednicu SAD Hilari Klinton je zapretila Kini, Rusiji i Iranu.\nNira Tanden, poverenik kampanje kandidata za predsednika SAD Hilari Klinton, optužila je ruski televizijski kanal RT da njegovi novinari navodno vode informacioni rat protiv Klintonove, rekla je Tandenova u intervjuu za „Politiko“.\nKampanja Hilari Klinton, kandidatkinje Demokratske partije na predsedničkim izborima u SAD, puna je antiruske histerije, jer demokrate pokušavaju da podriju kampanju svog protivnika, republikanskog kandidata Donalda Trampa, izjavio je osnivač „Vikiliksa“ Džulijan Asanž.\nPuškov predviđa „more krvi“ u borbi Klintonove i Trampa\nU SAD počinje žestoka predizborna borba „političkih zveri“ — kandidata republikanaca Donalda Trampa i kandidata demokrata Hilari Klinton, napisao je na svom tviter nalogu šef međunarodnog komiteta Državne dume Rusije Aleksej Puškov.\nKlintonova i zvanično imenovana predsedničkim kandidatom\nHilari Klinton postala je danas prva žena kandidat za predsednika SAD u istoriji te zemlje, pošto je na konvenciji Demokratske stranke u Filadelfiji osvojila zvaničnu nominaciju za Belu kuću.\nKlintonova predstavila svog kandidata za potpredsednika\nKandidat Demokratske stranke na predsedničkim izborima u SAD Hilari Klinton predstavila je na skupu u Majamiju na Floridi svog partnera u trci za Belu kuću, senatora i bivšeg guvernera Virdžinije Tima Kejna.\nIstorijska pobeda Klintonove u trci za predsedničku nominaciju\nHilari Klinton proglasila je sinoć istorijsku pobedu za žene time što je osvojila dovoljan broj glasova delegata da postane kandidat Demokratske stranke za predsednika SAD i šansu da postane prva žena na čelu te zemlje.\nKlintonova: Rusija želi da menja kartu Evrope\nKandidat Demokratske partije za predsednika SAD Hilari Klinton smatra da se Rusija ponaša agresivno i da želi da izmeni kartu Evrope.\nVečerajte sa Klintonovom i Klunijem za 350 hiljada dolara\nKandidat za predsednika SAD Hilari Klinton smislila je način kako da sakupi sredstva za svoju predizbornu kampanju. Zajedno sa poznatim holivudskim glumcem Džorom Klunijem Klintonova organizuje plaćene gala večere.\nKlintonova: Jače „pritisnuti“ Putina\nKandidatkinje Demokratske stranke za predsedničke izbore u SAD 2016. Hilari Klinton izjavila je da Vašington nije izvršio dovoljno jak pritisak na Rusiju.\nAmerikanci više ne vole Klintonovu\nUgled među biračima kandidatkinje Demokratske stranke za predsedničke izbore u SAD 2016. godine Hilari Klinton prolazi kroz veliku krizu, pokazalo je najnovije istraživanje agencije „Galup“.\nKlintonova: I Rusi hakuju\nPredsednički kandidat SAD Hilari Klinton izjavila je danas da opasnost od hakerskih napada ne dolazi samo iz Kine, već i iz nekoliko drugih zemalja, uključujući i Rusiju.\nObjavljeno skoro 2.000 mejlova Hilari Klinton\nPo odluci federalnog sudije, Stejt department je objavio skoro 2.000 mejlova Hilari Klinton napisanih u periodu dok je bila američka državna sekretarka.\nKlintonova najspremnija da krene u rat sa Rusijom\nKandidat demokrata na predsedničkim izborima u Sjedinjenim Američkim Državama, Hilari Klinton, ratobornija je u spoljnoj politici od nekih rivala iz Republikanske stranke, piše „Vašington tajms“.


Svijet - datum: 2021-05-01 AL KAIDA PONOVO PRIJETI AMERICI\nOsama bin Laden Rat se nastavlja na svim frontovima\nU nedjelju se navršava deset godina otkako je Osama bin Laden, organizator terorističkih napada na SAD 11. septembra 2001. godine, ubijen u akciji američkih specijalnih snaga, unutar utvrđenja u pakistanskom vojnom koledžu Abotabadu, ali Al Kaida, teroristička organizacija na čijem je čelu bio, prijeti novim napadima. Zvaničnik Al Kaide je u intervjuu za Si-En-En poručio da se rat protiv SAD nastavlja na svim frontovima.\nRat Amerike protiv terorizma ulazi u novu fazu, pošto je predsjednik SAD Džozef Bajden najavio povlačenje svih američkih trupa iz Avganistana do 20. godišnjice terorističkog napada u Njujorku 11. septembra 2001, prenosi Si-En-En. U ekskluzivnom intervjuu, koji je Si-En-En obavio putem posrednika, zvaničnik Al Kaide je poručio da će se „rat protiv SAD nastaviti na svim frontovima ukoliko se u potpunosti ne povuku iz islamskog svijeta”.\nRanije su, kako navodi Si-En-En, iz Al Kaide izbjegavali da direktno odgovaraju na pitanja, već su se krili iza sopstvene propagande. Nije jasno zbog čega su se sada odlučili na razgovor.


SAD treba da ispune svoj deo obaveza po Sporazumu o likvidaciji raketa - Sputnjik Srbija\n00:32 29 Septembar 2020\n09:10 17.01.2019 (osveženo 10:09 17.01.2019) Preuzmite kraći link\nVašington mora da osigura „opstanak“ Sporazuma o likvidaciji raketa srednje i kratkog dometa i ispuni svoj deo obaveza prema dokumentu, u suprotnom će odgovornost za njegovo raskidanje pasti na njih, izjavio je zamenik ministra spoljnih poslova Rusije Sergej Rjabkov za Sputnjik.\n„Sjedinjene Američke Države moraju da se pozabave sopstvenim aspektima ispunjavanja sporazuma kako bi se osigurao njegov opstanak. Ako one nisu spremne za to, ako nastavimo da posmatramo težnju da se čitava krivica prebaci na drugog, onda ćemo prirodno zaključiti da ovaj Sporazum Sjedinjenim Američkim Državama nije potreban, da im ’vezuje ruke‘ u oblasti razvoja takvih sistema“, rekao je Rjabkov.\nOn je podsetio da su ovi sistemi u mnogim zemljama već raspoređeni i da se razvijaju.\nNATO i dalje smatra Rusiju pretnjom\nPrema rečima zamenika ministra, ovo pitanje je „više povezano sa nekim preferencama Sjedinjenih Američkih Država u pogledu njihovih vojnih prioriteta u svetu nego u odnosu na Rusiju“.\n„To je njihov problem. Naš stav je da rešavamo pitanja na osnovu jednakosti, razmatranje uzajamnih interesa, pronalaženja ravnoteže prava i obaveza — za to smo spremni. Dali smo, uključujući i na konsultacijama u Ženevi, konkretne predloge na ovu temu. Ako Sjedinjene Američke Države nisu spremne za to, onda imaju drugačiji pogled na ceo problem. Odgovornost za raskid sporazuma će pasti na njih“, naglasio je Rjabkov.\nOn je naveo da u zahtevima Sjedinjenih Američkih Država prema Rusiji oko Sporazuma o likvidaciji raketa nema nikakvog sadržaja, Vašington nastavlja da predstavlja partnerima lažne vesti, optužujući Moskvu za nova narušavanja Sporazuma.\n„Sve što čujemo nije ništa drugo do propagandno uokvirivanje destruktivne američke politike, ništa drugo do pokušaj da se pokrije prazna pozicija koja ne sadrži objektivan rad sa nama. Sve ovo se predstavlja američkim kolegama u NATO-u kao istina“, komentarisao je Rjabkov nove izjave SAD o Sporazumu o likvidaciji raketa i zahtev Rusiji o nepoštovanju sporazuma.\n„Nastavićemo da naglašavamo da iza ove šećerne glazure i pudera nema ničeg: nema testa, sadržaja, uopšte nema supstance. Sve je lažno. To su iluzionisti u oblasti politike kontrole naoružanja, koji pokušavaju da obmanu saveznike u NATO-u i celu međunarodnu zajednicu“, konstatovao je Rjabkov.\n„Ne razumemo suštinu trenutnog stava Sjedinjenih Američkih Država: da li kolege u Vašingtonu žele da radimo na očuvanju Sporazuma ili su ipak konačno odlučili da nakon suspenzije ispunjavanja Sporazuma, o čemu su nas jasno obavestili, konkretno i direktno tokom održanih konsultacija (u Ženevi), povlačenje iz Sporazuma uslediti — zvanično i potpuno. Nije nam jasno koji je američki stav u ovom pitanju“, komentarisao je Rjabkov.\nRjabkov je podsetio da su zahtevi Rusije povezani i sa „dobro poznatim problemima sa raketama-metama, bespilotnim letelicama i, naravno, sa raspoređivanjem sistema ’Idžis ašor‘ u Evropi, gde su univerzalni lanseri sposobni da lansiraju ne samo rakete za presretanje, već i udarna sredstva tipa zemlja-zemlja — bilo da su to krstareće rakete, ili balističke rakete, o čemu se takođe govori u poslednje vreme“.\nLavrov: SAD nastavljaju da nameću svetu svoju volju silom\nOn je istakao da bi zbog toga sa američke strane bilo u najmanju ruku nekorektno, pa čak i provokativno, da Rusiji postavi pitanje da li namerava da ispunjava Sporazum.


Podnesena krivična prijava za izbornu krađu u Doboju - Vijesti Srpske – Najnovije vijesti iz Republike Srpske i BIH\nNaslovna Izdvajamo Podnesena krivična prijava za izbornu krađu u Doboju\nPredsjednik PDP- a Branislav Borenović rekao je da je podnesena krivična prijava za ozbiljne prevare i manipulacije na lokalnim izborima u Doboju, održanim 15. novembra prošle godine, a koja ukazuje da je razotkrivena izborna krađa, te očekuje da bude utvrđena odgovornost svih onih koji su u tome učestvovali.\nBorenović je rekao da mu je ovo potvrđeno iz Centralne izborne komisije BiH, koja mu je odgovorila na poslaničko pitanje.\nOn je naveo da su krivične prijave podnesene protiv svih članova biračkih odbora u Doboju, te da je potrebno utvrditi ko je direktno učestvovao u procesu izbornih manipulacija, a čiji je organizator, kako tvrdi, „vrh SNSD-a“.\nBorenović je napomenuo da je rezultat ponovljenih izbora pokazao da je riječ o 15.000 glasova, koje je na prethodnim izborim dobila isključivo ova stranka.\n„Кljučno pitanje je da se ovo krivično djelo procesuira i kazni na adekvatan zakonski način, te je velika odgovornost na pravosudnim institucijama, u ovom slučaju na Okružnom tužilaštvu Doboj, koje je krivičnu prijavu zaprimio još 22. februara“, rekao je Borenović na konferenciji za novinare u Banjaluci.\nBorenović je rekao i da će, u slučaju da i dalje bude nastavljeno ćutanje pravosudnih institucija o ovo pitanju, PDP preduzeti dalje korake i biće podnesene krivične prijave pojedinačno prema ljudima za koje se sumnja da su učestvovali u izbornoj krađi, prenosi Srna.


Al Di Meola : Nadlanu.com\nObjavljeno 17. nov 2006. / 00:00:00\nMajstorska tehnika, kao referentna tačka prema kojoj se ocenjuju gitaristi i jedinstven stil. Koncert gitariste Al Di Meola nije bio još jedan zanimljiv nastup u nizu, bio je to pre svega pravi čas gitare\nTokom dva sata kroz Di Meolino sviranje provejavali su zvuci Santane, Čika Korije, Pako de Lusije, Džimija Pejdža, Frenka Zape… Skoro čitava istorija gitare 20. veka, pa ne čudi podatak da je Di Meola snimao i svirao sa svim navedenim umetnicima.\nDi Meola, koji je u dosadašnjoj karijeri snimio 21 album, nije ponudio beogradskoj publici samo virtuozni džez koncert, bio je to pored sve neposrednosti emotivno i inteligentno insplaniran nastup. U prvom delu koncerta, koji je često prekidan otvorenim aplauzima publike, Di Meola je bio okrenut električnoj I akustičnoj gitari, dok je u drugom delu koncerta primat pripao akustici.\nNeverovatna brzina, taktičnost, ali i nežan odnos prema muzici i gitari, koja je za Al Di Meolu više od pukog muzičkog instrumenta. Ritmička raznolikost od argentinskog tanga Pijazole, do najširih kulturnih i muzičkih uticaja. Sam Al priznaje da je Pijazola imao jak uticaj na njegovo stvaralaštvo. Beogradska publika se uverila zašto su Di Meolini albumi "Land of the Midnight Sun", "Elegant Gypsy" i "Casino" bili među najprodavanijim instrumentalnim albumima.\nOdlična lirika i opušten nastup i pored sporadičnih manjih problema sa ozvučenjem, samo su doprineli intimnosti atmosfere. Sivi Dom sindikata u momentima se pretvarao u mali džez klub u kojem se i muzičari i publika odlično razumeju. Akustična i električna gitara, dopunjena basom, klavijaturama, bubnjevima i udaraljkama, pratećeg DI Meolinog benda, priredili su praznik za uši i neverovatnu muzičku plovidbu od njurorških klubova do južnoameričkih ulica.


Senzori su hardverske komponente koje računaru mogu pružiti informacije o lokaciji računara, okruženju računara itd. Programi na računaru mogu pristupiti informacijama iz senzora, a zatim ih uskladištiti ili koristiti da bi vam pomogli pri obavljanju svakodnevnih zadataka ili poboljšali utisak pri radu sa računarom. Postoje dva tipa senzora:\nNeki primeri senzora obuhvataju senzor lokacije, kao što je GPS prijemnik koji može otkriti trenutnu lokaciju računara. Program nakon toga može koristiti tu lokaciju da bi vam pružio informacije o restoranima u blizini ili uputstva za vožnju do sledećeg odredišta. Svetlosni senzor instaliran na računaru može otkriti svetlo u okruženju, a zatim prilagoditi svetlinu ekrana tako da odgovara tom svetlu. Više informacija o tome kako senzori mogu uticati na privatnost potražite u odeljku Kako senzor utiče na privatnost?


Za šest mjeseci registrovano 478 privrednih subjekata - Akta.ba\n28.07.2014. 08:00 / Izvor: SRNA\nZa šest mjeseci od uvođenja jednošalterskog načina registracije poslovnih subjekata u Republici Srpskoj prijavljeno je ukupno 478 preduzeća, podaci su Agencije za posredničke, informatičke i finansijske usluge /APIF/.\n"Dobili smo veći broj novoregistrovanih privrednih subjekata, što je jedan od koraka za brže, efikasnije poslovanje. Nema više potrebe obilaziti Privredni sud, Poresku upravu i Republički zavod za statistiku. Sada je to na jednom mjestu", istakla je Ćetkovićeva.\n"Mnogo nam posla još predstoji da bi postali registracioni organ. Angažovanjem konsultanta, koji je direktor Agencije za privredne registre iz Beograda, urađena je studija koja će u utorak, 29. jula, biti prezentovana i nadamo se dobro prihvaćena, da bi što prije krenuli u realizaciju našeg organizovanja, usavršavanja, obnavljanja postojeće opreme bez koje neće biti moguće raditi u narednom periodu", zaključila je direktor APIF-a.\n"Pozitivno reaguju kada im kažemo da postoji jenošalterski sistem za registraciju u Republici Srpskoj i da se rješenje o registraciji privrednog društva može dobiti za tri dana i da to košta mnogo manje nego ranijih godina", istakla je Kokotova.\n"To bi bilo dodatno olakšanje i pojednostavljenje procedure", zaključila je Kokotova.\nAgencija za posredničke informatičke i finansijske usluge\nnovoregistrovani privredni subjekti\nLoše poslovanje ugasilo 31 firmu\nBDP u Republici Srpskoj veći za 14,8 posto\nIstiče rok za uplatu druge rate poreza na nepokretnosti za 2021. godinu\nU RS prosječna neto plata u julu 1.019 КМ\nBrankova 25 11000 Beograd


STEVAN STOJANOVIĆ, DIREKTOR A REPREZENTACIJE U OŠ „LAZAR SAVATIĆ“\nSjajna akcija marketing i medija sektora Fudbalskog saveza Srbije ’Navijaj za Srbiju’ nastavila se u Osnovnoj školi ’Lazar Savatić’ u Beogradu. Učenici osmog razreda imali su priliku da se druže sa legendom srpskog fudbala, danas direktorom A reprezentacije naše zemlje, Stevanom Dikom Stojanovićem.\nProslavljeni golman je govorio o značaju podrške državnom timu i pozvao najmlađe navijače da budu gosti na stadionu prvom prilikom kada se dozvoli prisustvo publike na sportskim događajima.\n“Igrali smo prve tri utakmice u kvalifikacijama za Svetsko prvenstvo pred praznim tribinama i bilo nam je mnogo teško. Iskreno, jedva čekam da se situacija sa koronom normalizuje i da se publika vrati na fudbalske stadione. U septembru nas očekuje utakmica protiv Luksemburga u Beogradu i zaista bih bio presrećan da vas vidim u prvim redovima sa zastavama i šalovima Srbije” – obratio se Stojanović učenicima i obećao da će reprezentacija na čelu sa selektorom Draganom Stojkovićem nastaviti da vraća veru nacije u srpski fudbal.\nPoseta direktora A tima Srbije bila je sastavni deo radionice u okviru edukativnog međunarodnog projekta “Razvoj nove generacije sportskih navijača” koju organizuje Udruženje navijača “Džentlmeni” uz pomoć stručnih konsultanata i podršku Fudbalskog saveza Srbije.\nTema radionica je edukacija dece za ispravno ponašanje na stadionima i sportskim događajima, podizanje svesti o uzrocima lošeg ponašanja u navijačkom svetu i razmena iskustava o dobrim navijačkim praksama, kao i promocija navijanja za reprezentaciju svoje zemlje. U veoma prijatnom ambijentu, učenici su učestvovali u kvizu na temu poznavanja sporta i fudbalske reprezentacije Srbije, a učeniku koji je ostvario najbolji rezultat Stevan Dika Stojanović je uručio dres našeg nacionalnog tima.\nSvaki učesnik radionice dobio je za uspomenu majicu sa logom aktuelnog projekta koji je podržan od strane Ministarstva prosvete i gradskih sekretarijata za sport i omladinu.


Popović: Izgradnja auto-puta prema Srbiji prioritet svih prioriteta - Novosti Plus\n3 Januara, 2021 Dragana Morača\t0 Comments\n“Mnogo je duži period koji je neophodan da se urade sve pripremne aktivnosti da se izabere izvođač. Kada se sa njim potpišu odgovarajući ugovori, onda izgradnja ide dobro. Ono sa čime možemo biti zadovoljni jeste da smo na dionici od Rače do Bijeljine, dugoj oko 17 kilometera, faktički već završili eksproprijaciju”, rekao je Popović.\nPopović je naglasio da se intenzivno radi na dionici koridora “Pet ce”, od Johovca do Rudanke, čija će izgradnja biti završena u skladu sa planom.\n“Takođe, očekujemo da u ovoj godini bude izabran i izvođač za izgradnju obilaznice oko Doboja, odnosno dionice auto-puta koja Rudanku povezuje sa Putnikovim brdom i dalje sa Federacijom BiH”, rekao je Popović.\n“Koncesionar je u prethodnom periodu značajno kasnio iz razloga što se tražilo najkvalitetnije rješenje koje će najmanje zadirati u imovinska prava određenih povratičkih kategorija na lokalitetu gdje treba da prolazi trasa auto-puta. Tu je uložen značajan napor, postignut je napredak i već na narednoj sjednici parlamenta Srpske očekujemo da na usvajanje dođe plan parcelacije i pratećih dokumenata kako je to predviđeno samim ugovorom”, objasnio je Popović.\nGovoreći o “Željeznicama Republike Srpske”, Popović je istakao da Vlada polaže velike nade u sam proces restrukturisanja ovog preduzeća, nakon čega bi ovo preduzeće u budućnosti moglo biti privlačno za potencijalne strane investitore.\n“Vlada Republike Srpske dala je saglasnost da se ‘Željeznice’ ubuduće organizuju kao holding. To je jedan složeniji oblik organizovanja preduzeća, ali je procijenjeno da će ovaj oblik imati daleko najveće benefite kada je riječ o upravljačkom i računovodstvenom razdvajanju firmi unutar `Željeznica`”, napomenuo je Popović.\n“Željeznice” su, navodi Popović, trenutno organizovane po modelu vertikalno integrisanog preduzeća, što u prošlosti nije dalo dobre rezultate.\n“Smatramo da će holding kao oblik organizovanja pomoći da se razdvoje kako upravljačke tako i računovodstvene cjeline. To će pomoći i u tome na čemu se veoma insistira kroz evropske direktive, a to je da se spriječi prelivanje subvencija”, pojasnio je Popović.\n“Cilj kojem stremimo je da se kroz organizaciju ‘Željeznica’ kao holdinga, odnosno zavisnih preduzeća, postignu efekti i da u perspektivi ova holding kompanija postane privlačna i za potencijalne strane investitore”, naglasio je Popović.\n“Osjetan je ogroman pad prihoda ‘Aerodroma Banjaluka’. Naravno, Vlada Srpske subvencioniše ‘Aerodrom’ da ovim teškim trenucima ne bi poklekao u potpunosti. Saobraćaj se odvija u minimalnom obimu i nadamo se da će se stvari uskoro promijeniti na bolje”, rekao je Popović.\nMinistar Popović je istakao da su veliki planovi kada je riječ o razvoju “Aerodroma Republike Srpske”.\n“Republika Srpska je svjesna značaja Aerodroma u Banjaluci i njegovog daljeg modernizovanja i razvoja. Smatramo da je neophodno ulagati kako u modernizaciju aerodromskih površina, tako i u izgradnju određenih prostora, koji će služiti za bolje funkcionisanje kargo i putičkog saobraćaja. Tu se već određene aktivnosti i sprovode”, dodao je Popović.\n“Očekujemo da će sama izgradnja početi u rano proljeće, imamo takva obećanja iz Srbije. Aerodrom u Trebinju će pokazati svu svoju opravdanost i pokazaće da nisu bili u pravu svi oni koji su ga osporavali. Aerodrom će privući značajan dio vazdušnog saobraćaja zbog prednosti koje će pružati”, naglasio je Popović.\n← Mladi Paljanin Strahinja Erić uspješan u skijaškom trčanju: Cilj osvajanje nacionalne norme\nVESELIN VUJOVIĆ NOVI TRENER RK BORAC →\nKonkurs za djecu “Voz želja”


Nikao objekat na Novom Beogradu - niko ne zna kako niti čiji je - Gradjevinarstvo.rs\nNikao objekat na Novom Beogradu - niko ne zna kako niti čiji je\n17.05.2017. | Tanjug\nNa mestu montažnog ugostiteljskog objekta, na javnoj površini u Studentskoj ulici nikao je poslovni objekat, koji je, tvrde u Gradskoj upravi, izgrađen bespravno. U gradu kažu da se utvrđuju sve okolnosti u vezi sa bespravnom gradnjom na koju su im prijavama ukazali građani i poručuju da se neće dozvoliti da pojedinačni, privatni interes bude iznad javnog.\nV.d. gradskog sekretara za inspekcijske poslove Sonja Podunavac kaže da se utvrđuju relevantne činjenice, s obzirom da postoje indicije da opštinska inspekcija Novog Beograda nije preduzela sve mere inspekcijskog nadzora nad izgradnjom spornog objekta.\nOna je podvukla i da je opštinska inspekcija rešenje o uklanjanju objekta donela tek nakon intervencije gradske građevinske inspekcije, koja je više puta izlazila na lice mesta po prijavama građana, a poslednji put 10. maja kada je utvrđeno da su radnici na objektu, kao i da ne postoji traka za zatvaranje gradilišta, niti znak zatvoreno gradilište.\nNakon toga su, kaže, inspektori Sekretarijata za inspekcijske poslove izvršili uvid u predmet u opštini Novi Beograd, uzeli fotokopiju predmeta i izjavu postupajućeg inspektora.\n- Sada smo u kontroli nad radom opštinske inspekcije u ovom slučaju, a s obzirom da se radi o objektu koji se nalazi na javnoj površini, nama je pre svega prioritet zaštita javnog interesa - rekla je Podunavac za Tanjug.\nPrema rečima gradskog urbaniste Milutina Folića, na adresu grada pre nekoliko meseci stigla je prijava građana da se na Novom Beogradu, u Studentskoj ulici, izvode radovi na mestu gde nema nikakve građevinske table. Nadležni su, dodaje, odmah reagovali i obavestili opštinu Novi Beograd, kao i gradsku i republičku inspekciju, nakon čega su od opštine dobili informaciju da su reagovali i ogradili to mesto.\n- Međutim, dva meseca nakon poziva, na tom mestu se odjednom pojavio objekat koji ima prizemlje i prvi sprat, koji je potpuno nelegalan i koji je od jedne barake, koja je imala nekoliko desetina kvadrata, narastao na nekoliko stotina kvadrata i od barake koja je bila montažna na objekat od čvrstog građevinskog materijala - kaže Folić.\nNakon toga su, objašnjava, ponovo počele da stižu pritužbe građana, pa je gradska inspekcija ponovo preduzela mere i utvrdia nove činjenice.\n- Nadam se da ćemo uskoro biti u situaciji da se taj objekat ukloni odatle, ne zbog toga što neko ne voli da se gradi u Beogradu ili da neko napravi svoj biznis, već zato što su javne površine, poput ove, namenjene svim građanima, a ne pojedincima koji tu treba da naprave neki svoj profit ili biznis - kaže Folić za Tanjug.\nDodaje da je tokom istrage utvrđeno da je objekat bio u procesu legalizacije, iako ne bi ni mogao da bude legalizovan, jer je na javnoj površini i ne potpada pod objekte koji mogu da budu legalizovani, jer po Zakonu o legalizaciji može da se legalizuje samo ono što je izgrađeno do novembra 2015. godine.\nTakođe, istraga je pokazala i da je prijavljeno da je taj objekat izgoreo. Međutim, uvidom u evidenciju MUP-a ispostavilo se da tu nikad nije bilo požara, on nije mogao da bude rekonstruisan na osnovu požara, jer požara nije ni bilo.\n- To je sada veliko pitanje, šta se tu dogodilo, i time se sada bave istražni organi, a ja se nadam da će naše službe biti uskoro u poziciji da se taj objekat ukloni - dodao je Folić.\nUkazuje da je veoma važno da se Beograd razvija planski, na čemu nadležni insistiraju, kako bi se zaštito javni interes i kako se ne bi ponovile „devedesete", tokom kojih su oko Beograda nicala divlja naselja. Kako kaže, apsurd je da na istoj opštini protestuju stanari blokova 70A i 44, zbog Plana detaljne regulacije za te blokove dok se istovremeno na teritoriji Novog Beograda gradi nelegalni objekat.


Bosna i Hercegovina za tri godine domaćin konferencije EBRD-a - Privredna štampa\nBosna i Hercegovina za tri godine domaćin konferencije EBRD-a\nNa godišnjoj konferenciji Odbora guvernera Evropske banke za obnovu i razvoj (EBRD) u Londonu, Bosna i Hercegovina je juče izabrana za domaćina ove najveće smotre biznisa 2019. godine.\nMinistar vanjske trgovine i ekonomskih odnosa BiH Mirko Šarović kandidaturu BiH podnio je prošle godine na skupu EBRD-a u gruzijskom Tbilisiju i nakon više tehničkih i drugih provjera kandidatura je prihvaćena od 65 guvernera zemalja članica.\nZa predsjednika EBRD-a velikom većinom glasova ponovo je izabran Suma Čakrabarti sa kojim je ministar Mirko Šarović održao bilateralni susret, a na kojem su prezentovani planovi EBRD-a za ulaganja u BiH, saopćeno je iz Ministarstva vanjske trgovine i ekonomskih odnosa BiH.\nBiHEBRDVijece ministara BiH\nPredstavnici Svjetske banke juče su nadležnim u Ministarstvu poljoprivrede, šumarstva i vodoprivrede Republike Srpske (RS) kazali da će nastojati…\nMinistar Halebić i predstavnici Raiffeisen Bank u BiH razgovorali na temu javnih finansija\nMinistar finansija Kantona Sarajevo Jasmin Halebić, zajedno sa saradnicima, juče je održao sastanak sa predstavnicima Raiffeisen Bank d.d. BiH…\nKomentar Zakona o porezu na dobit u RS\nNarodna skupština RS donijela je novi Zakon o porezu na dobit („Službeni glasnik RS“, broj 94), koji se primjenjuje od…\nMinistarstvo vanjske trgovine i ekonomskih odnosa nastavit će započete aktivnosti i zajedno sa svim nadležnim institucijama i organima u oblasti…


VEČITI DELE PRVO MESTO: Partizan pobedio na Marakani i izjednačio se sa Zvezdom po broju bodova! | Happy BSC portal\nVEČITI DELE PRVO MESTO: Partizan pobedio na Marakani i izjednačio se sa Zvezdom po broju bodova!\nVeliki derbi između fudbalera Crvene zvezde i Partizana, 154. po redu, završen je rezultatom 3:1 u korist crno-belih.\nFudbaleri Partizana su bili uspešniji večeras na Marakani, i odneli u Humsku veoma vredna tri boda koja ih potpuno ostavljaju u trci za titulu.\nNaime, Zvezda je imala prednost od tri boda na tabeli, i da je pobedila, pitanje šampiona bi verovatno već bilo rešeno, ali fudbaleri Partizana nisu imali šta da izgubi, tako su izašli i na teren, i došli do zlata vrednih bodova.\nVečiti su sada izjednačeni po broju bodova, ali prvo mesto i dalje drže fudbaleri Crvene zvezde jer su ostvarili više pobeda u prvenstu nego crno-beli.\nPartizan je došao u vođstvo preko Leonarda preciznim udarcem iz slobodnog udarca, da bi Boaći poravna rezultat početkom drugog poluvrema.\nNovu prednost Partizanu doneo je Tavamba spornim golom nakon kornera, a sve dileme rešio Leonardo drugim pogodkom na ovom meču.\nOstalo je još šest utakmica do kraja plej-ofa. Nema sumnje da nas očekuje zanimljiv rasplet u narednim kolima.


Kacin:Stavovi građana Srbije očekivani\nNedjelja, 01. maj/svibanj 2016, 04:19 CET\nIzvjestilac Evropskog parlamenta za Srbiju Jelko Kacin izjavio da su rezultati ankete o raspoloženju građana u vezi sa pridruživanjem EU razumljivi i očekivani.On je rekao da uprkos tome treba nastaviti sa reformama.\n"Građani Srbije su samo pokazali da su normalni Evropljani", rekao je Kacin komentarišući najnoviji podatak da je nivo podrške građana Srbije evrointegracijama pao na do sada najnižih 41 odsto.\nKacin je dodao da je sasvim razumljivo što mnogi imaju mnogo važnijih problema od EU, kao što su nova radna mesta i socijalna sigurnost.\nRezultati ankete koji pokazuju drastičan pad procenta građana koji su za pridruživanje su po izvjestiocu utoliko shvatljiviji kad se imaju u vidu izjave pojedinih evropskih lidera da će proteći više godina, možda čak i decenija, pre nego što Srbija postane članica EU.\nOn je istakao da je mnogo značajnije to što Srbija uskoro ima mogućnost da, ako ispuni uslove, za nekoliko mjeseci počne pregovore o pridruživanju i da se stoga treba usredsrijediti na reforme.\nKacin je u tom kontekstu posebno naglasio važnost borbe protiv korupcije i organizovanog kriminala.


Šaraba: Zaključci o popisu stanovništva me ne obavezuju | Republika Srpska\nNaslovna Bosna i Hercegovina Šaraba: Zaključci o popisu stanovništva me ne obavezuju\nŠaraba: Zaključci o popisu stanovništva me ne obavezuju\nSrpski delegat u Domu naroda Parlamentarne skupštine BiH Slobodan Šaraba izjavio je da ga zaključci Narodne skupštine Republike Srpske o zakonu o popisu stanovništva u BiH ne obavezuju. „Riječ je o zaključcima u kojima je izražena volja vladajuće političke stranke, odnosno, vladajućih političkih stranaka u RS“, rekao je Šaraba Srni.\nOn je podsjetio na stav Demokratske partije, čiji je član, da je popis stanovništva 2011. godine potreban RS i BiH.\n„Time bi se razdvojili od Liberije, Sudana, Somalije i Etiopije u kojima, nažalost, nema popisa, kao što ga nažalost nema ni u BiH“, istakao je Šaraba, dodajući da je popis stanovništva potreban da bi se utvrdilo stvarno stanje u BiH i RS.\nŠaraba je rekao da bi ovim zakonom bio omogućen popis Srba, jer je to potrebno srpskom nacionalnom korpusu u RS.\nPrema njegovim riječima, član 48 predloženog zakona o popisu stanovništva koji govori o primjeni rezultata popisa pri formiranju vlasti, nije toliko štetan po interese RS kao što se želi predstaviti.\n„Formiranje vlasti u BiH vrši se po nekim drugim zakonima, a ne po zakonu o popisu stanovništva“, rekao je Šaraba, navodeći da se u Srpskoj vlast formira na osnovu Zakona o lokalnoj samoupravi, Zakona o ministarstvima i Ustavu RS.\nŠaraba je pozvao predsjedavajuću Doma naroda Dušanku Majkić da što prije zakaže sjednicu ovog doma kako bi zakon o popisu stanovništva 2011. godine bio usvojen, čime bi RS skinula taj teret i omogućila popis Srba.


MEMORIJAL RADU FLORA: Priznanje istaknutom predstavniku rumunske zajednice\nNizom aktivnosti danas je evocirano sećanje na Radu Floru, znamenitog Zrenjaninca, istaknutog predstavnika rumunske zajednice, a održan je i 26. „Memorijal Radu Flora“.\nPoloženi su venci na grob Radu Flore, kao i na spomen bistu u Aleji velikana u Karađorđevom parku, a organizovan je i prijem u Baroknoj sali, za članove porodice Flora i rukovodstva Društva za rumunski jezik, gde je domaćin prijema bio zamenik gradonačelnika Saša Santovac.\nS rečima dobrodošlice učesnicima Memorijala obratio se pomoćnik gradonačelnika Duško Radišić.\n– Ovde nas je okupila jedna velika ličnost, kojoj ovim memorijalom odajemo i poštovanje i zahvalnost. Grad je finansirao izdanje zbornika radova sa prethodnog memorijala i to ćemo činiti i ubuduće – obećao je Radišić, podsećajući na izuzetno dobre odnose srpskog i rumunskog naroda, kao i Srbije i Rumunije, te Grada Zrenjanina, koji je sa rumunskim gradom Aradom uspostavio prve pobratimske odnose, a slično planira da učini i sa Temišvarom.\nU ime organizatora, više o memorijalu rekao je predsednik Društva za rumunski jezik Vojvodine i član organizacionog odbora memorijala Lučian Marina.\n– Društvo za rumunski jezik, koje je osnovao Radu Flora, nastavlja tamo gde je stao uvaženi doktor i profesor, osnivač Katedre za rumunski jezik na Beogradskom univerzitetu. On je bio lingvista, dijalektolog, cenjen i u Evropi i svetu, autor brojnih udžbenika, knjiga, romana, rečnika… Bio je organizator mnogih kongresa i naučnih manifestacija, a mi ovim memorijalom odajemo priznanje najvećem rumunskom naučniku sa ovih prostora, jednom od deset iz regiona zastupljenih u enciklopediji Britanika. Ovo je omaž profesoru i njegovom delu – kaže Lučian Marina, ističući da su došli učesnici, njih više od 70, iz brojnih gradova u Rumuniji ali i iz Kanade, a dopisi su stigli iz mnogih gradova sveta.\nOn se zahvalio Gradu Zrenjaninu na velikoj podršci i na pomoći u štampanju zbornika radova sa prethodnih memorijala.\nTagoviDuško Radišić memorijal radu flora Radu Flora Saša Santovac\nPromocija romana „Yugoslav“ koji je bio u izboru za NIN-ovu nagradu\nIzložba posvećena Todoru Manojloviću otvorena u Morahalomu\nŽenska pevačka grupa „Filigrani“ osvojila dva pehara na Gospojinskom saboru\nPromovisan rad SPKD „Prosvjeta“ i otvorena prigodna izložba


„Panama pejpers“ — napad na Peking, a ne na Putina | WebTribune\nHome U FOKUSU „Panama pejpers“ — napad na Peking, a ne na Putina\nČetvrtog aprila su kineske mreže podvrgnute velikoj cenzuri. Sa mreže Sina Veibo i Večat su nestali svi podaci vezani za „Panama pejpers“.\nObjavljena istraživanja Međunarodnog udruženja novinara (ICJI) o ofšor imovini 12 svetskih lidera, poznata i kao „Panama pejpers“, imala su efekat bombe. Dok su neki eksperti ocenjivali verodostojnost objavljenih podataka i tražili izvor curenja, drugi su se zapitali ko je od svetskih lidera glavna meta prikupljanja kompromitujućih informacija.\nNeki eksperti smatraju da je objavljivanje „Panama pejpersa“ najviše usmereno protiv kineskog rukovodstva, između ostalih, na predsednika Si Đinpinga. Ovo nije prvi put da su kineski činovnici akteri ofšor-skandala.\nVerzija u kojoj su „Panama pejpers“ usmereni upravo na diskreditaciju kineskog rukovodstva, a ne na druge države, prilično je ubedljiva. U ovoj situaciji treba obratiti pažnju na reakciju Pekinga koji, kao i uvek, više voli da ne komentariše ovakva saopštenja. Četvrtog aprila su kineske mreže podvrgnute velikoj cenzuri. Sa mreže Sina Veibo i Večat su nestali svi podaci vezani za „Panama pejpers“.


30.12.2017 13:02 | Srna\nBanjaluka - Šef Predstavništva Republike Srpske u Ruskoj Federaciji Duško Perović rekao je da je u toku 2018. godine potpuno realan sastanak između predsjednika Republike Srpske i Rusije Milorada Dodika i Vladimira Putina.\n"Taj sastanak je postao već tradicija, viđaju se najmanje jednom godišnje, a nekada i češće, ako se pokaže da je to neophodno", rekao je Perović.\nOn očekuje da do kraja prvog kvartala sljedeće godine bude otvoreno predstavništvo Republike Srpske i u Sankt Peterburgu.\n"Zvanično otvaranje smo planirali u drugoj polovini maja 2018. godine, kada bi predsjednik Dodik i gubernator Georgij Poltavčenko na svečanoj ceremoniji promovisali ovu ustanovu", rekao je Perović za portal Insajder.\nOn kaže da su kancelarije u najelitnijem delu Sankt Peterburga, u centralnom dijelu Nevskog prospekta, dobili besplatno na korišćenje, a plaćaće samo režijske troškove – struju, telefon i internet.\nPerović je rekao da formiranje zajedničke firme "GasResa" i "Gasproma SPG" ima veliki značaj za energetsku bezbjednost, jer Srpska nema magistralni gasovod i na ovaj način može obezbijediti isporuku gasa svakom domaćinstvu ili privrednom subjektu.\n"Ovom tehnologijom se prirodni gas hladi do minus 161 stepen Celzijusov i prelazi u tečno stanje, a njegova zapremina se smanjuje 600 puta. Na taj način se može lako transportovati i nije opasan kao, na primjer, komprimirani gas koji se pod pritiskom sabija", rekao je Perović.\nOn kaže da će, što se tiče ekološke komponente, moći u Republici Srpskoj zamijeniti sve stare toplane koje sada rade na ugalj, mazut, drva i tako značajno smanjiti zagađenje vazduha.\n"Tečni prirodni gas /LNG/ ima veliki stepen iskoristivosti energije, na primjer, ako se kamion šleper preradi da vozi na ovaj gas, može sa jednim rezervoarom da pređe 1.200 kilometara, a sa istim rezervoarom dizela samo 800 kilometara, tako da se zaključak sam nameće", rekao je Perović.\nPerović je istakao da je saradnja Republike Srpske i Ruske Federacije izuzetno dobra, kako sa centralnim organima vlasti, tako i sa oblastima i gubernijama. "Mislim da imamo veliku šansu, međutim sve najviše zavisi od nas, odnosno od vlasti u Srpskoj, od toga koliko brzo može da odreaguje na ponuđene projekte, zato što na ruskom tržištu ima mnogo novca, a kapital traži sigurno i ozbiljno mjesto za investiranje", rekao je Perović.\n"Nažalost, mnogi projekti kada se realizuju, u Srpskoj i ne spominju Predstavništvo u Rusiji, odnosno ne kažu da je ono sve i napravilo. Spisak aktivnosti je jako dugačak, a jedan od najvećih uspjeha je isplata ruskog klirinškog duga BiH. Tad, takođe, nažalost niko nije ni spomenuo Predstavništvo, a da ne govorim mene lično", rekao je Perović.


Database administration and Security | ITAcademy\nAdministracija sistema za upravljanje bazama podataka igra presudnu ulogu u zaštiti i upravljanju bazama podataka organizacija. Na ovom kursu imaćete priliku da se upoznate sa raznim ulogama administracije baze podataka i sa alatima koji se koriste za zaštitu podataka.\nPored usvajanja znanja o detaljnoj strukturi podataka (baze, tabele, kolone), usavršićete i veoma bitan strukturni upitni jezik (SQL), koji će vam omogućiti da samostalno izvršite sve vrste operacija nad bazom podataka. Baze podataka su veoma važan segment u organizaciji, koji nam omogućava da jednom prikupljene podatke ne izgubimo i time utiče na brzinu i kvalitet rada.\nOpis i cilj kursa Database administration and Security\nKurs sadrži elemente neophodne za uspešno planiranje, modeliranje, implementaciju, testiranje i upotrebu različitih vrsta relacionih i NoSQL baza podataka. Tokom kursa proučavaju se generalni koncepti baza podataka. Objašnjava se uloga baze u informacionom sistemu, predstavljaju različite vrste skladištenja podataka na različitim fajl-sistemima i uvodi u različite tipove sistema za upravljanje bazama podataka. Pominju se i analiziraju svi poznatiji sistemi za upravljanje bazama podataka, kao što su: MySQL, Postgres, Microsoft SQL Server, Oracle Database, MongoDB, Redis i drugi. Predstavljaju se koncepti modelovanja relacione baze podataka i različite vrste dijagrama.\nOsim modelovanja i implementacije relacione baze podataka, tokom kursa proučavaćete i administraciju sistema za upravljanje bazom podataka. Upoznaćete se sa SQL-om i različitim oblicima manipulacije podacima pomoću ovog jezika. Na osnovu usvojenog gradiva moći ćete sa lakoćom da razjašnjavate ulogu transakcija u informacionom sistemu, probleme koje upotreba transakcija može izazvati i načine na koje se ovi problemi rešavaju.\nNa kursu će biti detaljno objašnjene tehnike obezbeđivanja konzistentnosti i integriteta podataka, kao i visoke dostupnosti baze pomoću replikacije i klasterovanja.\nCilj kursa je osposobljavanje polaznika za samostalno rukovanje sistemom za upravljanje bazom podataka, administriranje baze, manipulaciju podacima, testiranje i obezbeđivanje integriteta podataka i upravljanje korisnicima. Nakon usvajanja gradiva moći ćete samostalno da napravite plan za kreiranje baze podataka, da modelirate bazu podataka i izvršite implementaciju kreiranog modela. Bićete u stanju da identifikujete potencijalne probleme u bazi podataka i uklonite ih.\nZnaćete da identifikujete potencijalne probleme uzrokovane opterećenjem baze podataka i sanirate ih različitim tehnikama, kao što su replikacija, particioniranje ili klastering.\nPomoću strukturnog upitnog jezika (SQL), koji se detaljno proučava na ovom kursu, osposobićete se da samostalno izvršavate sve vrste operacija nad bazom podataka. S obzirom na to da je ovaj jezik veoma rasprostranjen u informacionim sistemima, njegova ispravna upotreba je od esencijalne važnosti za bezbednost sistema. Nakon što savladate gradivo moći ćete pravilno da upotrebite sopstvene SQL upite ili da identifikujete nepravilnosti u postojećim, ali i da dodajete i brišete korisnike unutar sistema za upravljanje bazom podataka. Umećete da vršite dodelu ili oduzimate različita prava korisnicima nad različitim podacima.\n2. Struktura podataka (baze, tabele, kolone)\n4. Upravljanje korisnicima i konekcijama\n5. Pooling konekcija\nCore PHP kurs programiranja


Kina od EU uzela veliki posao u Srbiji - Biznis Info\nYou are at:Home»Vijesti u fokusu»Kina od EU uzela veliki posao u Srbiji\nBy BiznisInfo on\t 27/10/2020 Vijesti u fokusu\nVećim dijelom Kina, ali i Rusija, preuzele su radove, kreditiranje, ali dijelom i dokumentaciju koju je pripremila Evropska unija (EU) na nekim od najvažnijih projekata u Srbiji, a riječ je o modernizaciji oko 400 kilometara željezničkih pruga koje decenijama propadaju, izvještava Radio Slobodna Evropa (RSE).\nPozivajući se na podatke o učešću EU u finansiranju modernizacije željeznica u Srbiji, koje je dobio od delegacije EU u Srbiji, RSE navodi da je EU kroz bespovratna sredstva bila uključena u brojne projekte na modernizaciji željezničkih pruga, za ključne i najduže dionice – ka granicama sa Mađarskom na sjeveru i sa Sjevernom Makedonijom na jugu.\nU delegaciji EU za RSE su rekli da su i dalje spremni da “finansijski učestvuju na važnom infrastrukturnom projektu izgradnje pruge između Beograda i Niša”.\nTu napominju da su o tome razgovarali i sa zvaničnicima Srbije, koji međutim kao partnera na ovom projektu ističu Kinu.\nU delegaciji EU kažu da je projekat pruge između Beograda i Niša, čija je ukupna dužina 240 kilometara, među ključnim inicijativama koje je su prepoznate kao dio Ekonomsko investicionog plana EU za Zapadni Balkan.\n“EU vjeruje da može da ponudi najbolje moguće uslove za velike investicije poput ove. Ekonomsko investicioni plan za Zapadni Balkan, koji je predstavljen u Beogradu prije samo nekoliko dana (8. oktobra) odličan je okvir za našu buduću saradnju sa Srbijom na razvoju infrastrukture”, navodi se u pisanoj izjavi delegacije EU u Srbiji.\nRSE, koji u opširnom tekstu pominje prugu Beograd-Budimpešta i druge projekte, navodi da mada se ističe da “različiti partneri doprinose ukupnom kvalitetu, u Srbiji se, u kontekstu modernizacije željeznica, u prvi plan ističu projekti sa Kinom i Rusijom, kod kojih se modernizacija pruga realizuje kroz kreditna zaduživanja”.\nZapošljava EuroCompany 99, Prevent BH, MBA…


F1, pogled u budućnost - AutoPortal.rs\nHome > Auto sport > Formula 1 > F1, pogled u budućnost\nFormula 1 je uvek predstavljala svetski automobilski vrh. Kako se očekuje da ovo tačkmičenje nastavi da raste ponuđeno nam je da zavirimo u budućnost i maštamo o automobilima koji će juriti stazama kroz pola veka.\nDa ste tokom '50-ih godina prošlog veka Albertu Askariju ili Huanu Manuelu Fanđu pokazali fotografije današnjih bolida "Formule 1" sigurno da bi bili zaprepašćeni izgledom i futurističkim dizajnom. A šta bi rekli Alonso i Hamilton na dizaj formule za 2056?\nTokom godina bolidi su se menjali kako zbog promena u propisima takmičenja tako i usled pojave novih, više ili manje, revolucionarnih tehnologija. Tako bolidi od pre "svega" 20 godina nemaju mnogo sličnosti sa današnjim automobilima.\nNaravno da nam je teško da zamislimo kako bi bolidi mogli da izgledaju kroz 40-godina ali ljudi iz "McLaren" dizajnerskog tima imaju ideju u kom pravcu bi evolucija u automobilizmu mogla da krene.


Playing Narratives u oktobru nastavlja edukativnu i kreativnu podršku domaćoj gejming zajednici\nSaša Arsić 31. 8. 2021.\nU aprilu ove godine, počeo je međunarodni program PLAYING NARRATIVES, u okviru koga se 23 učesnika iz čitave Srbije upoznaju sa procesima razvoja video igara kroz saradnju sa istaknutim predstavnicima gejming industrije.\nKroz timski rad i razvoj “mekih” veština, oni takođe razvijaju svoje koncepte za igre, na pola puta između domena stripa (čije nasleđe je sinonim za francusku kulturu) i gejminga (u kome je Nemačka gejming industrija najuspešnija u evropskim okvirima).\nProgram je zajednička inicijativa Goethe-Instituta i Francuskog instituta u Srbiji, u saradnji sa SGA, a svoju završnicu će imati u okviru ovogodišnje manifestacije “Digitalni novembar”, kada će pet timova imati priliku da svoje koncepte predstave pred međunarodnim žirijem, a onaj najbolji će kao nagradu dobiti produkciju kratkog cinematic trejlera za pobednički projekat.\nKada je tokom marta objavljen otvoreni poziv za učešće (upućen ka kreativnim piscima, artistima, modelarima, animatorima i dizajnerima zvuka) pristiglo je oko 200 prijava, a u proces pažljive selekcije bili su uključeni i predstavnici nekih od domaćih kompanija koje su podržale i aktivno se uključile u projekat: Digital Arrow iz Novog Sada kao generalni sponzori, zatim Two Desperados i 3Lateral kao deo Epic Games kao istaknuti sponzori kao što je Ubisoft Belgrade.\nPored ovih gejming studija, program je podržan i od strane Nemačko-francuskog kulturnog fonda, što ga čini jedinstvenim u pogledu izbalansirane podrške koja dolazi kako iz domena međunarodnih javnih fondova, tako i domaće gejming industrije.\nCilj programa je da timovi dođu do svojih koncepata za nove video igre\nU realizaciju programa su se uključili i nemački gejming hab Spielfabrique, kao i renomirana škola za medijsku produkciju CNAM-Enjmin iz francuskog “grada stripa” Agulena. Komentarišući učešće u pomenutom Playing Narratives programu, Norbert Varga, kreativni direktor kompanije Digital Arrow iz Novog Sada, ističe sledeće:\nDigital Arrow je odlučio da podrži i uključi se u ovaj projekat jer pruža jednu od najboljih mogućnosti da se unapredi celokupan ekosistem gejminga u Srbiji; dozvoliće mladim umetnicima da dobiju uvid u to šta je game development, i da podrži razvoj talenata na našim prostorima. Obrazovanje u domenu gejminga je u našem regionu trenutno dosta slabo, ali se i to polako menja sa nekim od master i programa osnovnih studija. Prvi i najvažniji korak je demistifikacija i ona svakako mora da prethodi novinama u polju edukacije.\nTokom proleća i leta, program je učesnicima ponudio veliki broj predavanja i radionica sa eminentnim ekspertima iz industrije koji dolaze kako iz Srbije, tako i iz Nemačke i Francuske. Svake nedelje održan je najmanje po jedan program u ImpactHUB-u, a ponekad čak i tri do četiri aktivnosti, uživo i putem Zoom-a. Izuzetno motivisani učesnici su svake nedelje dolazili i iz Novog Sada, Pančeva, Obrenovca, Temerina ili Zrenjanina.\nPored samih predavanja, polaznici su imali prilike i da posete kompaniju Two Desperados, a za jesen su planirane ekskurzije u Novi Sad i Niš, gde će imati šansu da se upoznaju sa tamošnjim kompanijama poput Digital Arrow, 3Lateral, Sozap ili Peaksel. Štaviše, CEO Two Desperadosa, Vojislav Milutinović, istakao je sledeće:\nMislim da nema ničeg strašnijeg u životu nego da se baviš nečim što ne voliš. U ovom programu smo prepoznali grupu mladih ljudi koji žarko žele da rade ono što vole. Naša namera je, jednostavno, da im u tome pomognemo. Cilj uvek treba da bude dobra video igra i fokus na igrača, bez obzira da li troje prijatelja rade u sobi, ili je u pitanju firma sa desetinama zaposlenih.\nUz približavanje samoj industriji i uspostavljanje direktnih kontakata između učesnika, predavača i predstavnika domaćih kompanija i francuskih i nemačkih eksperata, cilj je bio pripremiti polaznike za fazu u kojoj će zajedničkim radom doći do svojih koncepata za nove igre, i na najbolji način ih razviti i elaborirati kroz dokumentaciju.\nU tom procesu, timovi u kojima je četiri do pet učesnika, bave se celokupnim ciklusom izrade jedne video igre i njenim različitim aspektima: od odabira koncepta i žanra, preko narativnog dizajna, razvoja karaktera i mehanike igre, sve do arta, zvuka, bazičnog dizajna nivoa, biznis modela ili marketing koncepta.\nPoseta IT i gaming habova izvan Beograda kao naredni plan\nTokom leta učesnici su, podeljeni u pet timova, vredno radili na svojim konceptima i dokumentaciji, uz mentorsko vođstvo Dušana Žice, kreativnog direktora sa bogatim iskustvom u domenima gejminga i marketinga. U samoj završnici programa ove jeseni, naglasak će biti na praktičnom radu, kao i predavanjima i radionicama vezanim za veštine koje su ključne u njihovoj pripremi za pitch – finansiranje i biznis modeli u razvoju video igara, prezentacione veštine, marketing i drugo.\nMeđu predavačima sa kojima su učesnici imali prilike da sarađuju kroz Playing Narratives su Fibre Tigre, Remy Boicherot, Samuel Leveque i Stephan Froment (Francuska), Odile Limpach (Nemačka), Norbert Varga i Aleksandar Trudić (Digital Arrow), Danko Dinkić (Two Desperados), Marko Tulić i Dimitrije Lovrinčević (Ubisoft Belgrade), Ivan Zorkić (Mad Head Games), Mladen Levnaić (Playrix.rs), Nana Radenković (Nova Iskra), Nikita Jeremić i Darko Subotin.\nGovoreći o ulozi Ubisofta kroz pomenuti program, Luka Paunović, specijalista za komunikacije i CSR u beogradskoj kancelariji ove kompanije, ističe sledeće:\nTrudimo se da koristimo svaki prazan hod da delimo znanje. Imamo puno ljudi u timu koji istinski vole gejming, mladi su i sećaju se vremena, ne tako davno, u kome je njima nedostajalo da ih neko pogura da im pruži podršku u njihovim interesovanjima. SGA je naš pouzdan partner i verovali smo da će program biti kvalitetan, a pored toga iako smo francuska kompanija, do sada nismo imali prilike da sarađujemo sa Francuskim institutom, što nam je u ovom slučaju posebno drago.\nPored svega toga, Playing Narratives ekipa će u oktobru organizovano posetiti IT i gejming habove izvan Beograda – Novi Sad i Niš – gde će se upoznati sa radom tamošnjih kompanija koje su članice SGA, i posetiti naučno-tehnološke parkove i relevantne habove. Na ovaj način se dodatno ističe da domaća gejming industrija nije dominantno centralizovana u Beogradu, što jasno pokazuje i poslednji SGA godišnji izveštaj objavljen u aprilu.\nAdam Kovač, Solutions Specialist u 3Lateral-u, istakao je da iz ove kompanije Playing Narratives vide kao vredno edukativno iskustvo koje omogućava pristup učenju kroz rad i kreaciju, a obogaćeno predavačima i mentorima iz industrije. “Ponosni smo da podržavamo ovakvu inicijativu gde se mladi i budući naratori upoznaju i sa našim tehnologijama koje podržavaju pričanje priča – Unreal Engine i MetaHuman Creator.”, rekao je Adam.\nKompletnu Playing Narratives YouTube plejlistu, u kojoj ćete naći snimke većine predavanja održanih u dosadašnjem toku programa možete pogledati na linku, a među zanimljivim temama koje su pokrivene su i upoznavanje sa Unreal engine-om, dizajn karaktera, vizuelni storytelling, izazovi indie publishinga, ili pak projektni menadžment i art direkcija u gejmingu.\nSaša je, kao diplomatsko dete, veći deo detinjstva proveo živeći u zapadnoj Africi, gde je i rođen. Nakon povratka porodice u Srbiju početkom 21. veka, počinje da sarađuje sa različitim medijima. Njegov inicijalni fokus bila je regionalna muzička scena, da bi zatim svoja interesovanja usmerio na polja savremene vizuelne umetnosti, najviše pišući za portal Designed.rs. Intervjuisao je mnoge svetski priznate ilustratore, umetnike i dizajnere i izveštavao sa Pictoplasma festivala. Nakon desetak godina i drastičnog zaokreta kada su u pitanju životni prioriteti, poradio je na svom imidžu i započeo uspešne saradnje sa biznis magazinima, komercijalnim klijentima (kao copywriter), a od skora kao frilenser piše i za portale koji se bave tehnološkim i poslovnim inovacijama.


Predsjedavajući Predsjedništva Šefik Džaferović, u izjavi za medije istakao je da je ova posjeta bila vrlo korisna za BiH\nČlanovi Predsjedništva BiH Šefik Džaferović, Milorad Dodik i Željko Komšić danas su boravili u Briselu gdje su se sastali s visokim zvaničnicima Evropske unije. Članovi Predsjedništva najprije su imali radni ručak s komesarom za evropsku politiku susjedstva i pregovore o proširenju Oliverom Varheljem (Varhely) u 13 sati, nakon čega su se susreli i s potpredsjednikom Evropske komisije i visokim predstavnikom za vanjske poslove i sigurnu politiku Žozefom Boreljom (Josep Borrell). Nakon sastanka s Boreljom, medijima su se obratila sva tri člana.Predsjedavajući Predsjedništva Šefik Džaferović, u izjavi za medije istakao je da je ova posjeta bila vrlo korisna za BiH.\n– Dobre vijesti su da će EU iduće sedmice objaviti dva izvještaja, jedan koji se tiče proširenja i drugi koji se tiče paketa ekonomske podrške zapadnom Balkanu. Kada je u pitanju proširenje Evropske unije, danas je na svim sastancima kazano da je BiH napravila značajne iskorake u realizaciji 14 prioriteta EU, i da BiH treba da nastavi da predano radi na ispunjavaju svih obaveza iz tih 14 prioriteta. Ukoliko to bude tako, onda možemo očekivati kandidatski status u okviru sljedeće 2021. To je danas kazano na ovim sastancima.\n– Kada je u pitanju paket ekonomske podrške regiji zapadnog Balkanu, on će naredne sedmice bit predstavljen od komesara za susjedsku politiku, to je vrlo značajan paket koji treba značajno da podrži infrastrukturu, energetski i ekološki razvoj cijelog regiona zapadnog Balkana, od čega se dobar dio odnosi na BiH, o detaljima će se sljedeće sedmice govoriti u svim glavnim gradovima zapadnog Balkana komesar za susjedsku politiku, navodi Džaferović.\n– Govorili smo i o pitanju regionalne saradnje, nama je kazano da ono što se kod nas naziva “mini Šengen,” da je to realizacija četiri slobode na kojima počiva EU kada je u pitanju kretanje robe, ljudi, kapitala i usluga, da je to nešto što će biti standardizirano u skladu s pravilima Evropske unije, to nije zamjena za evropski put bilo koje države, nego je to u stvari priprema tih država za članstvo u EU.\nKao što znate, Predsjedništvo BiH je pozdravilo već tu incijativu koja postoji između Srbije, Albanije i Sjeverne Makedonije, zadužili smo Vijeće ministara da nam pripremi šta to znači za BiH, i mi kao Predsjedništvo, nakon svih ovih razgovora, smo spremni da podržimo jednu takvu incijativu, ali odluka će biti na svim institucijama u BiH, Predsjedništvu, Parlamentu BiH i Vijeću ministara.


BAJDEN MOŽE, A AMERIKANCI NE MOGU: Evo kako Bela kuća brani odluku da predsednik otputuje u Evropu VIDEO\nrepija repija\t 24.04.2021. 09:33h\nBela kuća je odbranila predstojeću posetu predsednika Džoa Bajdena Velikoj Britaniji u junu, kada će prisustvovati samitu G7, pošto za ostale Amerikance i dalje vladaju ograničenja putovanja usred pandemije Covid-19.\nSekretarica za štampu Džen Psaki odgovorila je na kritike američkom lideru nakon objavljivanja detalja o njegovom prvom prekomorskom putovanju, uprkos tome što je građanima savetovala da ne putuju u inostranstvo zbog pandemije.\nPsaki tvrdi da je diplomatsko putovanje za predsednika „malo drugačije“ od putovanja za običnog građanina, kako je zabeleženo u video snimku objavljenom na Tvitteru od strane Vok.com.\n„Pa, rekla bih da mislim da bi većina Amerikanaca to doživljavala kao malo drugačije od predsednika Sjedinjenih Država - ne sugerišem da kažete drugačije - već kao predsednika Sjedinjenih Država koji je obavio diplomatsko putovanje , poštujući COVID protokole i leteći na Air Force One, nego da li je sigurno da se masovno putuje u inostranstvo.\nSADDžo BajdenDžen PsakiBela kućakoronaputovanjaG7


Ejdus: Napredak u odnosima EU i Srbije ni na vidiku, Subotić – EU menja ploču – evropro info\nAktuelno, Srbija i EU, Vesti\nNerealno je očekivati otvaranje novog klastera u junu, a nikakav napredak u odnosima EU i Srbije nije ni na vidiku, ocenjuje vanredni profesor FPN Filip Ejdus, dok Strahinja Subotić iz Centra za evropske politike smatra da Unija “blago menja ploču“ i upozorava da ćemo, ako se “vlast ne uozbilji”, imati neku vrstu zamrzanja evropskih integracija.\nOn je za FoNet procenio da države članice neće s radošću čitati najnoviji izveštaj Evropske komisije, posebno što i dalje postoji višegodišnji trend značajnih pritisaka na medije, tužilaštvo i pravosuđe.\n“Zatvaranje preostalih poglavlja zavisi od toga da li ćemo ispuniti prelazna merila koja se tiču poglavlja 23 i 24”, podseća Subotić, uz procenu da će sada i zatvaranje poglavlja biti teže nego ranije.\nTo je, kako je rekao, otežavajuća okolnost za vlast koja pokušava da se predstavi kao proevropska.\nS druge strane, Ejdus naglašava da je po novoj metodologiji, od svih šest klastera, najvažniiji šesti, koji se bavi pitanjima vladavine prava, obuhvaćenim poglavljima 23 i 24.\nPrema njegovim rečima, „sada su pitanja iz oblasti vladavine prava zapravo merilo i pokazatelj, lakmus test, na osnovu koga će Evropska komisija i države članice da donose odluke o ostalim oblastima i otvaranju novih klastera“ .\nEjdus je konstatovao da je ovogodišnji izveštaj gotovo istovetan onom od prošle godine, uz minimalne razlike u terminologiji.\nEjdus: Dve godine izgubljene na putu ka EU\nPodseća da je prethodni put neko poglavlje otvoreno još u decembru 2019, a napominje da će prva sledeća prilika biti tek u decembru 2021, što znači da su izgubljene dve godine.\nPrema njegovm uverenju, „to je možda trenutak da se i Vlada Republike Srbije i Evropska komisija i EU zapitaju da li ovaj proces nekuda vodi ili je sada kao neki „dan mrmota“, tapkanje u mestu, večno vraćanje istog i kuda plovi ovaj brod. Da li stojimo u mestu ili se zapravo negde krećemo?“\nProces pristupanja Srbije, smatra Ejdus, počinje da izgleda drugačije nego u slučaju drugih istočnoevropskih država – jako dugo traje, a opterećen je problemom Kosova i postojanjem hibridnog režima koji je vremenom doživeo ozbiljno nazadovanje demokratskih institucija.\nZbog toga, kako je uporedio, taj proces sve više liči na odnos koji EU ima sa Turskom.\nS tom tezom donekle je saglasan i Subotić, koji ipak napominje da Turska ima mnogo veće probleme i zato ne veruje da nam sledi turski scenario.\nIzbijanje pandemije je otkrilo sve probleme između Beograda i Brisela, a Srbija je stavila Kinu u prvi plan u odnosu na sve ostale aktere, ukazao je Subotić.\n„Evropska unija to prepoznaje, jer se pokazalo da naša vlast posmatra taj proces sa čisto transakcionog stanovišta. Za nju je to dobit”, protumačio je Subotić, uz ocenu da je zvanična retorika proevropska ili proskeptična, u zavisnosti od potencijalne koristi.\nSrbija simulira sprovođenje reformi\nIstovremeno, Ejdus dodaje da EU simulira zainteresovanost za pregovore i članstvo Srbije, a da Srbija simulira sprovođenje reformi.\n“Svi simuliraju, a proces nažalost stoji na mrtvoj tački”, ilustrovao je Ejdus, koji ipak ne očekuje da će Aleksandar Vučić formalno okrenuti leđa EU, izuzev ako se Brisel otvoreno ne okrene od njega.\nTo se, smatra, neće dogoditi – zato što je Vučić potreban Uniji.\n„On je neko ko može da im garantuje stabilnost, neko ko u potpunosti kontroliše političku situaciju u Srbiji, a ko bi u opoziciji itekako mogao da bude destabilizujući faktor“, zaključio je Ejdus.\nIlustracija: David Mark / Pixabay\nTags: Filip Ejdus, Srbija i EU, Strahinja Subotić


U susret Evroviziji: najbolje balade - Zoomer\nU susret Evroviziji: najbolje balade\nSvake godine najveći broj pesama na Evroviziji budu balade, a statistički gledano pesme sporijeg ritma najčešće i pobede. Ove godine upravo su to pesme koje se nalaze na samom vrhu na kladionicama, a evo koje od njih imaju najveće šanse.\nItaly / Mahmood and Blanco – Brividi\nRetko se desi da domaćin bude favorit da festival ostane u njegovoj zemlji, ali to je ovaj put slučaj sa Italijom. Italijani su nakon trijumfa Maneskina odlučili da ponovo pošalju osobu kojoj je pobeda za dlaku izmakla, ali je zato vlasnik jednog od najvećih evrovizijskih hitova novog doba. U pitanju je naravno Mahmood, čija je pesma „Soldi” 2019. godine izgubila od Holađanina Dankana Lorensa. Ove godine, u duetu sa Blancom, Mahmood će pokušati da se domogne pobede sa pesmom „Brividi“, koja pomalo stilski podseća na Lorensovu „Arcade” iz 2019. godine.\nSweden / Cornelia Jakobs – Hold Me Closer\nSudeći po kladionicama, ako Evrovizija ne ostane u Italiji otići će u zemlju u koju je bila najviše puta u proteklih deset godina. U pitanju je, naravno, Švedska, koja spada u najveće evrovizijske nacije sa samo jednom pobedom manje od Irske koja je prva po broju titula već nekoliko decenija. Uistinu, za razliku od Švedske koja niže uspehe i u novije doba, Irska je to poslednji put učinila pre tih nekoliko decenija. Šveđani, koji od 2010. godine samo dva puta nisu bili u top10, ove godine se predstavljaju sjajnom, energičnom baladom kakvu nisu dugo slali. Kako su prošle godine ostvarili jedan od slabijih rezultata koji pamte, 14. mesto, vrlo su naoštreni da posle dve velike pobede u poslednjih deset godina, Loreen i Mansa, ponovo festival dovedu u svoju zemlju. Za to su šanse ove godine ogromne.\nUnited Kingdom / Sam Ryder – Space Man\nJoš jedna moćna balada dolazi iz Velike Britanije, kolevke evropskog popa koja svake godine fejluje na Evroviziji. U ovom veku su samo dva puta bili u top 10, a nisu uspeli da imaju dobar plasman čak ni kada su ih predstavljale svetski poznate face, kao Boni Tajler i grupa Blue. Zato to što se ove godine nalaze na četvrtom mestu na kladionicama jeste dobar razlog da preslušate ovu pesmu. Posle mnogo godina, Britanci idu sa pesmom koja liči na pop na koji smo od njih navikli, a uključili su se ozbiljno i u promociju pesme. Njihov predstavnik Sem Rajder nedavno je gostovao i kod nas, u emisiji kod Ivana Ivanovića.\nPoland / Ochman – River\nJoš jedna šokantno dobra pesma iz zemlje od koje to i ne očekujemo. Poljska tradicionalno šalje, pa da kažemo tako – čudne pesme, koje po pravilu nikad ne prođu dobro. Spadaju u jedne od retkih zemalja koje dugo učestvuju, a da nisu ostvarile nijednu pobedu. A i finale im se retko dogodi. Ipak, ove godine idu sa pesmom koja je sedma na kladionicama, i koja konačno liči na kvalitetne pop balade koje slušamo na ovom festivalu. Međutim, da li će pored niza sličnih pesama, kao što su ovogodišnje numere sa kojima se predstavljaju i Nemačka, Švajcarska, Australija, Holandija, Belgija, Estonija, Grčka… moći da se izdvoji, i ima li njihov predstastavnik Ochman „ono nešto”, što čini se imaju Mahmood, Cornelia i Sam – ostaje da se vidi. Ali reklo bi se da će predvoditi ovu grupu balada.\nKao što je gore pomenuto, ove godine je mnogo balada koje su odlične, ali liče jedna na drugu. Ove godine će se sa kvalitetnim baladama predstaviti još i Nemačka, Australija, Holandija, Belgija, Estonija, Grčka, Azerbejdžan, Portugalija… Neke od njih se nalaze visoko pozicionirane na kladionicama, kao što je Grčka (šesto mesto), Holandija (deveto), Portugalija (dvanaesto) i Australija (trinaesto). Švajcarska se nalazi na 20. mestu i u ovom trenutku joj se ne predviđa neki veliki uspeh, ali ipak ćemo istaknuti nju iz niza gore navedenih, zbog poruke pesme. Predstavnik Švajcarske, Marij Ber, govori o tome da dečaci takođe imaju emocije i mogu da plaču i da je to potpuno normalno i prirodno. Što je, nažalost, još uvek retka poruka koja se šalje dečacima, koji se vaspitavaju da ne iskazuju emocije, jer je to „za devojčice”. „Hearts, they get broken, God only knows why, And sometimes aeroplanes fall down from the sky, And mountains, they crumble, And rivers, they run dry, And oh… Boys do cry“, poručuje Švajcarac.\nPrethodni članakNova humanitarna superherojska kolekcija\nSledeći članakKroz Srbiju prošlo 30.000 Ukrajinaca, uplaćeno 2,8 miliona dinara pomoći


Foto: Srna | Dodik: Sankcije Rusiji ne mogu biti prihvaćene\nSrna 20.05.2022 22:14\nSARAJEVO - Srpski član Predsjedništva BiH Milorad Dodik istakao je večeras da sankcije Rusiji ne mogu biti prihvaćene.\n"To nije dogovorena politika. To nije politika BiH, to je politika jedne političke strukture. Problem je što je urušen sistem međunarodnog odlučivanja", pojasnio je Dodik.\n"Institucije funkcionišu na način kako je predviđeno u odlukama Narodne skupštine Republike Srpske", rekao je Dodik.\n"Ako je tačno ono što je rekao Mišel, da nije samo interes nas da budemo u EU, nego da je i EU interes da mi budemo tu, onda relaksirajte stvari", izjavio je Dodik novinarima poslije sastanka sa Mišelom i dodao da su on i predsjedavajući Predsjedništva BiH Šefik DŽaferović rekli da su za EU.\nDodik je naglasio da dolazak Mišela vidi kao jednu dobru relaksaciju odnosa sa EU, podsjetivši da su do sada često dolazile arogantne birokrate koje su mislile da "sa nama obrišu pod".\n"Sada je došao čovjek da razgovara i rekao je 'ljudi ako želite da radimo zajedno radićemo, ako ne želite onda nećemo ni raditi'", rekao je Dodik.\n"Stalno nas pitaju jesmo li mi za EU. Uradite i vi nešto na tom planu", istakao je Dodik.\n"Rekao sam da su neki tehničari iz Evropske komisije prema nama ovdje bili neopravdano strogi u postavljanju uslova i pomalo bezobrazni, uporno nam postavljajući neke nove zadatke koje je bilo veoma teško ispuniti", ocijenio je Dodik.\n"Razumijemo danas neku novu dinamiku i predlažem da ova tri na neki način finalizovana dogovora oko tih pitanja finalizujemo, kao i još dva i nakon toga da BiH dobije kandidatski status", rekao je Dodik, ističući da je spreman da na tome radi.\nOn je napomenuo da je Mišela interesovala i pozicija oko misije "Altea".\n"`Altea`u sastavu u kojem je do sada bila, kao vojna organizacija dijela evropskih zemalja koja ima mandat i misiju EU za nas nije sporna, ali `Altea` koja bi se ovdje ponašala neodgovorno, kao što smo to gledali u prošlosti, koja je uznemiravala škole i druge institucije, ovdje ne bi mogla da ima našu podršku", istakao je Dodik i dodao da "Altea" kao dio stabilizacije i mira treba da ostane u BiH.\n"U toj nekoj zajedničkoj izjavi koju bismo mogli da damo jeste i to da treba održati izbore i predložio sam ukoliko su gadljivi prema novcu iz Republike Srpske neka onda novac da Federacija BiH, 12.600.000 maraka da se izbori održe i kada se donese odluka na nivou BiH neka se taj novac vrati Federaciji", pojasnio je Dodik i ponovio da je ponudio da to uradi Republika Srpska i da se taj proces deblokira.\nDodik je napomenuo da se proširila priča u institucijama da Kristijan Šmit namjerava da nametne budžet.\n"To je apsolutno neprihvatljivo, diletantski i nepromišljeno ukoliko postoji tako nešto", poručio je Dodik.\n"Ukoliko to urade moraće da se suoče sa ozbiljnim konsekvencama na funkcionisanju BiH", poručio je Dodik, ističući da je to neprihvatljivo.\n"To bi bio neki novi impuls i to znači da bi u nekom formatu dva puta godišnje svi lideri iz Evropske unije, 27 zemalja i lideri sa ovog prostora zemalja zapadnog Balkana bili uključeni u zajedničku raspravu o tome šta se dešava i kako se odvijaju stvari na zapadnom Balkanu. Rekao sam da je to načelno prihvatljivo i može da da određeni rezultat. Sve zavisi koliko će u svemu tome biti suštine i da li će dati rezultat", pojasnio je Dodik.\n"Ukoliko ne bude kandidatskog statusa za BiH i davanja nekog novog impulsa, veoma je teško očekivati da će ovdje stvari napredovati", napomenuo je Dodik i dodao da je bilo riječi i o tome kako riješiti problem izborne reforme.\n"Ili će se to prihvatiti ili će se razgradnja cijelog sistema desiti kada tad", poručio je Dodik i ocijenio da je to bio konstruktivan sastanak na kojem je bilo riječi i o situaciji u Rusiji i Ukrajini.\nDodik je izrazio očekivanje da će se rat brzo završiti i da će se sjesti za pregovarački sto i stvari riješiti i mir poštovati.\n"Oni koji su činili zločine ukoliko ih je bilo i tamo, treba da odgovaraju", rekao je Dodik.